①起信論海東疏刊行序

釋於大乘起信論之疏  振古凡有三品

曰法藏  曰慧遠  曰元曉  世謂之本論

三師  就中先二疏行于世年已尙矣  是

機緣方熟也  今斯疏唯聞有其本  更不

閱之者  藏亦深焉  惟時宜未合也  所

謂僧傳  淸□觀公於准南法藏受海東

起信疏義云  個書高出于諸師上者  以

應知也  我之論章中往往引用  而未見

其全釋  所以□硏□其釋之始末  因玆

同門負帙者  各不能無遺憾矣  近來印

氏某語余言  或人睍這錦本  乃許於刻

梓而流行  願垂考點  其言至切  余復

想遇時根適至  喜此疏入手  而點頭肯

受  便捧讀訂校  雖然天稟駑□  不獲

□力  奚敢覃思  俯祈達人幸爲政諸

元祿九龍飛丙子之秋日

洛東智積門下覺眼謹誌

起信論疏上卷

釋元曉撰

將說此論  略有三門  初標宗體  次釋

題名  其第三者依文顯義

第一標宗體者  然夫大乘之爲體也  蕭

焉空寂  湛爾沖玄  玄之又玄之  豈出

萬像之表  寂之又寂之  猶在百家之談

非像表也五眼不能見其軀  在言裏也

四辯不能談其狀  欲言大矣入無內而

莫遺  欲言微矣苞無外而有餘  引之於

有  一如用之而空  獲之於無  萬物乘

之而生  不知何以言之  强號之謂大乘

自非杜口大士  目擊丈夫  誰能論大乘

於離言  起深信於絶慮者哉  所以馬鳴

菩薩  無緣大悲  傷彼無明妄風  動心

海而易漂  愍此本覺眞性  睡長夢而難

悟  於是同體智力堪造此論  贊述如來

深經奧義  欲使爲學者暫開一軸  遍探

三藏之旨  爲道者永息萬境  遂還一心

之原  所述雖廣  可略而言  開二門於

一心  總括摩羅百八之廣誥  示性淨於

相染  普綜踰□十五之幽致  至如鵠林

一味之宗  鷲山無二之趣  金鼓同性三

身之極果  華嚴瓔珞四階之深因  大品

大集曠蕩之至道  日藏月藏微密之玄

門  凡此等輩中衆典之肝心  一以貫之

者  其唯此論乎  故下文言  爲欲總攝

如來廣大深法無邊義故  應說此論  此

論之意  旣其如是  開則無量無邊之義

爲宗  合則二門一心之法爲要  二門之

內  容萬義而不亂  無邊之義  同一心

而混融  是以開合自在  立破無□  開

而不繁  合而不狹  立而無得  破而無

失  是爲馬鳴之妙術  起信之宗體也然

以此論意趣深邃  從來釋者□具其宗

良由各守所習而牽文  不能虛懷而尋

旨  所以不近論主之意  或望源而迷流

或把葉而亡幹  或割領而補袖  或折枝

而帶根  今値依此論文  屬當所述經本

庶同趣者消息之耳  標宗體竟

次釋題名  言大乘者  大是當法之名

廣苞爲義  乘是寄喩之稱  運載爲功

總說雖然  於中分別者則有二門  先依

經說  後依論明  依經說者  如虛空藏

----------------------

①(底本)新修大藏經  第四十四卷(元祿九年刊宗敎

大學藏本).

一 -- 六九八

經言  大乘者  謂無量無邊無崖故  普

遍一切  喩如虛空  廣大容受一切衆生

故  不與聲聞□支佛共故  名爲大乘

復次乘者  以正住四攝法爲輪  以善淨

十善業爲輻  以淨功德資糧爲□  以堅

固淳至專意爲□轄釘□  以善成就諸

禪解脫爲轅  以四無量爲善調  以善知

識爲御者  以知時非時爲發動  以無常

苦空無我之音爲驅策  以七覺寶繩爲

意靷  以淨五眼爲索帶  以弘普端直大

悲爲旒幢  以四正勤爲□軫也枝本輪也以四念

處爲平直  以四神足爲速進  以勝五力

爲鑒陣  以八聖道爲直進  於一切衆生

無障□慧明爲軒  以無住六波羅密□

向薩般若  以無□四諦度到彼岸  是爲

大乘  解云  上來以二十句擧喩況法以

顯乘義  又下文云  此乘諸佛所受  聲

聞□支佛所觀  一切菩薩所乘  釋梵護

世所應敬禮  一切衆生所應供養  一切

智者所應讚歎  一切世間所應歸趣  一

切諸魔不能破壞  一切外道不能測量

一切世間不能與競  解云  上來以十句

對人顯大乘也  依論明者有七有三  三

種大義  下文當說  言七種者  有二種

七  一者如對法輪云  由與七種大性相

應  故名大乘  何等爲七  一境大性  以

菩薩道緣百千等無量諸經廣大敎法爲

境界故  二行大性  正行一切自利利他

廣大行故  三智大性  了知廣大補特伽

羅法無我故  四精進大性  於三大劫阿

僧祇耶方便勤修無量難行行故  五方

便善巧大性  不住生死及涅槃故  六證

得大性  得如來諸力無畏不共佛法等

無量無數大功德故  七業大性  窮生死

際示現一切成菩提等建立廣大諸佛事

故此中前五是因後二是果也二者顯揚論云  大乘性

者  謂菩薩乘與七大性  共相應故  說

名大乘  云何爲七  一法大性  謂十二

分敎中菩薩藏所攝方便廣大之敎  二

發心大性  謂已發無上正等覺心  三勝

解大性  謂於前所說法大性境起勝信

解  四意樂大性  謂已超過勝解行地

入淨勝意樂地  五資糧大性  成就福智

二種大資糧故  能證無上正等菩提  六

時大性  謂三大劫阿僧企耶時能證無

上正等菩提  七成滿大性  謂卽無上正

等菩提自體所成滿菩提自體  比餘成

滿自體尙無與等  何況超勝  瑜伽地持

皆同此說  瑜伽論云  此中若法大性

乃至若時大性  如是六種  皆是圓證大

性之因  圓證大性  是前六種大性之果

解云  如是二種七種大性  其數雖同建

立意別  建立之意尋之可知  釋大乘竟

言起信者  依此論文  起衆生信  故言

起信  信以決定謂爾之辭  所謂信理實

有  信修可得  信修得時有無窮德  此

中信實有者  是信體大  信一切法不可

得故  卽信實有平等法界  信可得者

是信相大  具性功德熏衆生故  卽信相

熏必得歸原  信有無窮功德用者  是信

用大  無所不爲故  若人能起此三信者

能入佛法  生諸功德  出諸魔境  至無

上道  如經偈云  信爲道元功德母  增

長一切諸善根  除滅一切諸疑惑  示現

開發無上道  信能超出衆魔境  示現無

上解脫道  一切功德不壞種  出生無上

菩提樹  信有如是無量功德  依論得發

心  故言起信

所言論者  建立決了可軌文言  判說

甚深法相道理  依決判義  名之爲論

總而言之  大乘是論之宗體  起信是論

之勝能  體用合擧  以標題目  故言大

一 -- 六九九

乘起信論也

第三消文  文有三分  初三行偈  歸敬

述意  論曰以下  正立論體  最後一頌

總結□向  初三偈中  卽有二意  前之

二頌  正歸三寶  其後一偈  述造論意

初歸敬中有二  歸命二字  是能歸相

盡十方下  顯所歸德  能歸相者  敬順義

是歸義  趣向義是歸義  命謂命根 總

御諸根  一身之要  唯命爲主  萬生所

重  莫是爲先  擧此無二之命  以奉無

上之尊  表信心極  故言歸命  又復歸

命者還源義  所以者  衆生六根  從一

心起  而背自原  馳散六塵  今擧命總

攝六情  還歸其本一心之原  故曰歸命

所歸一心  卽是三寶故也  盡十方下

顯所歸德  此中應說三寶之義  義如別

說  今且消文  文中有三  謂佛法僧  寶

之內亦有三意  先歎心德  次歎色德

第三句者擧人結歎  歎心德中  歎用及

體  初言盡十方最勝業者  是歎業用

謂現八相等化衆生業  盡十方界  遍三

世際  隨諸可化  作諸佛事  故言盡十

方最勝業  如對法論云  業大性者  窮

生死際  示現一切成菩提等  建立廣大

諸佛事故  彼擧三世  此顯十方也  言

遍智者  是歎智體  所以業用周於十方

者  由其智體無所不遍故也  智體周遍

故言遍智  如攝論云  猶如虛空  遍一

切色際  無生住滅變異  如來智亦爾

遍一切所知  無倒無變異故  歎心德

竟

次歎色德  於中有二  色無□者  歎色

體妙  言自在者  歎色用勝  初言色體

者  如來色身  萬行所成  及不思議熏

習所成  雖有妙色  而無障□  一相一

好  無際無限  故言□色無□  如華嚴

經言  求空邊際猶可得  佛一毛孔無崖

限  佛德如是不思議  是名如來淨知見

故  雖無質□  而有方所示現之義  故

得名色而無□也  言自在者  歎其色用

謂五根互用  十身相作等  故言色自在

五根互用者  如涅槃經八自在中說  十

身相作者  如華嚴經十地品說  歎色德

竟

救世大悲者者  是第三句擧人結歎  佛

猶大長者  以衆生爲子  入三界火宅

救諸梵燒苦  故言救世  救世之德  正

是大悲  離自他悲  無緣之悲  諸悲中

勝  故言大悲  佛地所有萬德之中  如

來唯用大悲爲力  故偏擧之  以顯佛人

如增一阿含云  凡聖之力有其六種  何

等爲六  小兒以啼爲力  欲有所說  要

當先啼  女人以瞋□爲力  依瞋□已  然

後所說  沙門婆羅門以忍爲力  常念下

於人  然後自陳  國王以□慢爲力  以

此豪勢而自陳說  阿羅漢以專精爲力

而自陳說  諸佛世尊以大悲爲方  弘益

衆生故  是知諸佛偏以大悲爲力  故將

表人名大悲者  上來三句歎佛寶竟

此下二句  次顯法寶  及彼身體相者

謂前所說如來之身  卽是報佛  正用法

界以爲自體  故言彼身之體相也  此是

擧佛而取其法  下句正出法寶體相  言

法性者  所謂涅槃  法之本性  故名法

性  如智度論云  法名涅槃無戱論法

性名本分種  如黃石金性  白石銀性  如

是一切法中有涅槃性  故言法性  言眞

如者  無遣曰眞  無立曰如  如下文云

此眞如體無有可遣  以一切法悉皆眞

故  亦無可立  以一切法皆同如故  當

知一切法不可說不可念  故名爲眞如

所言海者  寄喩顯法  略而說之  海有

一 -- 七十十

四義  一者甚深  二者廣大  三者百寶

無窮  四者萬像影現  眞如大海當知亦

爾  永絶百非故  苞容萬物故  無德不

備故  無像不現故  故言法性眞如海也

如華嚴經言  譬如深大海  珍寶不可盡

於中悉顯現  衆生形類像  甚深因緣海

功德寶無盡  淸淨法身中  無像而不現

故  歎法寶竟

此下二句  歎其僧寶  言無量功德藏者

擧德取人  謂地上菩薩  隨修一行  萬

行集成  其一一行皆等法界  無有限量

積功所得  以之故言無量功德  如是功

德  總屬菩薩  人能攝德  故名爲藏  次

言如實修行等者  正歎行德  依寶性論

約正體智名如實行  其後得智名爲遍

行  今此中言如實修行  擧正體智  次

言等者  取後得智  若依法集經說  總

括萬行始終  通爲二句所攝  謂如實修

行  及不放逸  如彼經言  如實修行者

謂發菩提願  不放逸者  謂滿足菩提願

復次如實修行者  謂修行布施  不放逸

者  謂不求報  如是持淨戒  成就不退

或修忍辱行  得無生忍  求一切善根而

不疲倦  捨一切所作事  修禪定不住禪

定  滿足智慧不戱論諸法  如其次第

如實修行及不放逸  乃至廣說  今言如

實修行者  卽攝發菩提願乃至滿足智

慧  次言等者  取不放逸  卽是滿足菩

提願  乃至不戱論諸法也  歸敬三寶竟

在前

此下一頌述造論大意  造論大意不出

二種  上半明爲下化衆生  下半顯爲上

弘佛道  所以衆生長沒生死之海不趣

涅槃之岸者  只由疑惑邪執故也  故今

下化衆生之要  令除疑惑而捨邪執  汎

論疑惑  乃有多途  求大乘者所疑有二

一者疑法  障於發心  二者疑門  障於

修行  言疑法者  謂作此疑  大乘法體

爲一爲多  如是其一  則無異法  無異

法故  無諸衆生  菩薩爲誰發弘誓願

若是多法  則非一體  非一體故  物我

各別  如何得起同體大悲  由是疑惑

不能發心  言疑門者  如來所立敎門衆

多  爲依何門初發修行  若共可依  不

可頓入  若依一二  何遣何就  由是疑

故  不能起修行  故今爲遣此二種疑

立一心法  開二種門  立一心法者  遣

彼初疑  明大乘法唯有一心  一心之外

更無別法  但有無明迷自一心  起諸波

浪流轉六道  雖起六道之浪  不出一心

之海  良由一心動作六道  故得發弘濟

之願  六道不出一心  故能起同體大悲

如是遣疑  得發大心也  開二種門者

遣第二疑  明諸敎門雖有衆多  初入修

行不出二門  依眞如門修止行  依生滅

門而起觀行  止觀雙運  萬行斯備  入

此二門  諸門皆達  如是遣疑  能起修

行也  捨邪執者  有二邪執  所謂人執

及與法執  捨此二義  下文當說  下化

□生竟在於前也  此下二句  上弘佛道

除彼二邊之疑  得起決定之信  信解大

乘唯是一心  故言起大乘正信也  捨前

二執分別  而得無分別智  生如來家

能紹佛位  故言佛種不斷故也  如論說

云  佛法大海  信爲能入  智慧能度  故

擧信智  明弘佛道  偈首言爲  下結云

故者  爲明二意故  造此論也  歸敬述

意竟

此下第二正立論體  在文有三  一者總

標許說  二者擧數開章  三者依章別解

文處可見

初中言有法者  謂一心法  若人能解

一 -- 七十一

此法  必起廣大信根  故言能起大乘信

根  信根之相  如題名說  信根旣立  卽

入佛道  入佛道已  得無窮寶  如是大

利依論而得  是故應說  總標許說竟在

於前

說有五分以下  第二擧數開章  有五分

者  是擧章數  云何以下  列其章名  因

緣分者  非無所以  而造論端  智者所

爲  先應須知故  立義分者  因緣旣陳

宜立正義  若不略立  不知宗要故  解

釋分者  立宗旣略  次應廣辯  若不開

釋  義理難解故  修行信心分者  依釋

起信  必應進修  有解無行  不合論意

故  勸修利益分者  雖示修行信心法門

薄善根者不肯造修  故擧利益  勸必

應修  故言勸修利益分也

此下第三依章別解卽爲五分  初中有

二先牒章名  次顯因緣

顯因緣中  有二問答  一者直顯  二者

遣疑初問可見  答中有三  總標別釋

後還總結  第二別解  八因緣中  初一

是總相因  後七是別相因  初言總相有

其二義  一者凡諸菩薩有所爲作  每爲

衆生離苦得樂  非獨在此造論因緣

故曰總相  二者此因雖望立義分文作

緣  然彼立義分  總爲解釋分等作本  此

因亦通爲彼作緣  依是義故  亦解總相

言離一切苦者分段變易一切苦也  究

竟樂者  無上菩提大涅槃樂也  非求世

間者  不望後世人天富樂也  名利恭敬

者不求現在虛僞之事也  此下七種是

其別因  唯爲此論而作因故  望下七處

作別緣故  第二因者  解釋分內有三段

中爲二段而作因緣  謂顯示正義  對治

邪執  顯示正義之中說云  依一心法

有二種門是二種門皆各總攝一切諸法

當知卽是如來所說一切法門之根本義

以是一心二門之內  無一法義而所不

攝故  故言爲欲解釋如來根本之義也

彼第二段對治邪執者  卽令衆生捨離

人法二種謬執  故言爲令衆生正解不

謬故也  第三因者  爲解釋分內第三段

文而作因緣  彼文分別發趣道相  令利

根者決定發心進趣大道  堪任住於不

退位故  故言爲令善根乃至不退信故

第四因者爲下修行信心分初四種信心

及四修行之文而作因緣  故言爲令修

習信心故也  第五因者  爲下第四修行

末云  復次若人雖修信心  以從先世

來多有重惡業障以下  說除障法五行

許文而作因緣  故言爲示方便消惡業

障乃至出邪網故  第六因者  爲彼云何

修行止觀以下  乃至止觀不具則無能

入菩提之道  三紙許文而作因緣  故言

修習止觀乃至心過故  第七因者  爲彼

修行信心分末云  復次衆生初學是法

以下  勸生淨土八行許文而作因緣  故

言爲示專念方便生於佛前等也  第八

因者  爲彼第五勸修利益分文而作因

緣  故言爲示利益勸修行故  次言有如

是第因緣所以造論者  第三總結也  直

顯因緣竟在於前

此下遣疑  有問有答  問中言經中具有

此法者  謂依前八因所說之法  如立義

分所立法義  乃至勸修分中所示利益

如是等諸法  經中具說  皆爲衆生離苦

得樂  而今更造此論重說彼法者  豈非

爲求名利等耶  以之故言何須重說  是

擧疑情而作問也  答中有三  略答廣釋

第三略結答  答中言脩多羅中雖有此

法者  與彼問辭也  根行不等受解緣別

者  奪其疑情也  經論所說雖無別法

一 -- 七十二

而受解者根行不同  或有依經不須論

者  或有依論不須經者  故爲彼人必須

造論  答意如是  次則廣顯  於中有二

先明佛在世時說聽俱勝  後顯如來滅

後根緣參差  初中言如來在世衆生利

根者  明聽人勝  能說之人色心業勝者

顯說者勝  圓音一演者  成說者勝  異

類等解者  成聽人勝  則不須論者  結

俱勝義  此言圓音  卽是一音  一音圓

音  其義云何  昔來諸師說者不同  有

師說云  諸佛唯是第一義身  永絶萬像

無形無聲  直隨機現無量色聲  猶如空

谷無聲  隨呼發響  然則就佛言之  無

音是一  約機論之  衆音非一  何意說

言一音圓音者  良由一時一會異類等

解  隨其根性各得一音  不聞餘聲  不

亂不錯  顯是音奇特  故名一音  音遍

十方  隨機熟處無所不聞  故名圓音

非謂如空遍滿無別韻曲  如經言隨其

類音普告衆生  斯之謂也  或有說者

就佛言之  實有色聲  其音圓滿  無所

不遍  都無宮商之異  何有平上之殊

無異曲故名爲一音  無不遍故說爲圓

音  但由是圓音作增上緣  隨根差別現

衆多聲  猶如滿月唯一圓形  隨器差別

而現多影  當知此中道理亦爾  如經言

佛以一音演說法  衆生隨類各得解故

或有說者  如來實有衆多音聲  一切衆

生所有言音  莫非如來法輪聲攝  但此

佛音無障無□  一卽一切  一切卽一

一切卽一  故名一音  一卽一切  故名

圓音  如華嚴經言  一切衆生語言法

一言演說盡無餘  悉欲解了淨密音  菩

薩因是初發心故  又此佛音不可思議

不但一音言卽一切音  亦於諸法無不

等遍  今且略擧六雙  顯其等遍之相

一者等於一切衆生及一切法  二者等

於十方諸刹及三世諸劫  三者等於一

切應身如來及一切化身諸佛  四者等

於一切法界及虛空界  五者等於無□

相入界及無量出生界  六者等於一切

行界及寂靜涅槃界  此義如華嚴經三

種無□中說  隨一一聲此六雙  而其

音韻恒不雜亂  若音於此六雙有所不

遍  則音非圓  若由等遍失其音曲  則

圓非音  然今不壞曲而等遍  不動遍而

差韻  由是道理  方成圓音  此非心識

思量所測  以是法身自在義故  一音之

義略說如是  且止餘論  還釋本文  此下

第二明佛滅後根行參差  於中別出四

種根性  初二依經而得解者  後二依論

方取解者  初中言能以自力廣聞而取

解者者  依廣經聞得解佛意  而不須論

故言自力也  第二中言亦以自力少聞

而多解者者  未必廣聞諸經文言  而能

深解諸經意致  亦不須論  故言自力

第三中言無自心力者  値依佛經則不

能解  故言無力  因於智度瑜伽等論

方解佛經所說意趣  故言因於廣論得

解者  第四中言復以廣論文多爲煩者

雖是利根而不忍繁  此人唯依文約義

□之論  深解佛經所說之旨  故言心樂

總持少文而攝多義能取解者  此四中

前三非今所爲  今所爲者在第四人也

如是以下  第三結答  言如是者  通擧

前四種人  此論以下  別對第四之人

結明必應須造論意  今此論者  文唯一

卷  其普攝一切經意  故言總攝如來廣

大深法無邊義故  彼第四品樂總持類

要依此論乃得悟道  以之故言應說此

論也

此下第二說立義分  文中有二  一者結

一 -- 七十三

前起後  摩訶以下  第二正說  立二章

門  謂法與義  法者是大乘之法體  義者

是大乘之名義  初立法者  起下釋中初

釋法體之文  次立義者  起下復次眞如

自體相者以下釋義文也  初立法中亦

有二立  一者就體總立  起下釋中初總

釋文  二者依門別立  起下言眞如者以

下別釋文也  初中所言法者謂衆生心

者自體名法  今大乘中一切諸法皆無

別體  唯用一心爲其自體  故言法者謂

□生心也  言是心卽攝一切者  顯大乘

法異小乘法  良由是心通攝諸法  諸法

自體唯是一心  不同小乘一切諸法各

有自體  故說一心爲大乘法也  何以故

下依門別立  此一文內含其二義  望上

釋總義  望下立別門  然心法是一  大乘

義廣  以何義故  直依是心顯大乘義

故言何以故  下釋意云  心法雖一  而

有二門  眞如門中有大乘體  生滅門中

有體相用  大乘之義莫過是三  依一心

顯大乘義也  言是心眞如者  總擧眞如

門  起下卽是一法界以下文也  次言相

者  是眞如相  起下復次眞如者依言說

分別有二種以下文也  言是心生滅者

總擧生滅門  起下依如來藏故有生滅

心以下①文  言因緣者  是生滅因緣  起

下復次生滅因緣以下文也  次言相者

是生滅相  起下復次生滅者以下文也

言能示摩訶衍自體者  卽是生滅門內

之本覺心  生滅之體  生滅之因  是故

在於生滅門內  然眞如門中直言大乘

體  生滅門中乃云自體者  有深所以

至下釋中  其義自顯也  言相用者含有

二義  一者能示如來藏中無量性功德

相  卽是相大義  又示如來藏不思議業

用  卽是用大義也  二者眞如所作染相

名相  眞如所起淨用名用  如下文言

眞如淨法實無於染  但以無明而熏習

故則有染相  無明染法本無淨②用  但

以眞如而熏習故則有淨用也  立法章

門竟在於前  此下第二立義章門  於中

亦二  初明大義次顯乘義  此亦起下釋

中之文  至彼文處  更相屬當  大義中

體大者在眞如門  相用二大在生滅門

生滅門內亦有自體  但以體從相  故不

別說也  言如來藏具足無量性功德者

二種藏內  不空如來藏  二種藏中  能

攝如來藏  性功德義及用大義  至下釋

中當廣分別  乘義中有二句  一切諸佛

本所乘故者  立果望因以釋乘義也  一

切菩薩皆乘此法到如來地故者  據因

望果以釋乘義也

解釋分中  在文亦二  一者結前起後

二者正釋  正釋中有三  一者擧數總標

二者依數開章  三者依章別解

開章中言顯示正義者  正釋立義分中

所立也  對治邪執發趣道相者  是明離

邪就正門也

別解之中  卽有三章  初釋顯示正義分

中  大分有二  初正釋義  ③示後入門正

釋之中  依上有二  初釋法章門  後釋

義章門  初中亦二  一者總釋  釋上總

立  二者別解  解上別立

初中言依一心法有二種門者  如經本

言寂滅者名爲一心  一心者名如來藏

此言心眞如門者  卽釋彼經寂滅者名

爲一心也  心生滅門者  是釋經中一心

者名如來藏也  所以然者  以一切④法

無滅  本來寂靜  唯是一心  如是名爲

心眞如門  故言寂滅者名爲一心  又此

----------------------

①□□文□下疑脫□□也□.②□□用□一作□□業□.③□□示

後□一作□□後示□.④□□法□下一有□□無生□.

一 -- 七十四

一心體  ①有本覺  而隨無明動作生滅

故於此門如來之性隱而不顯  名如來

藏  如經言如來藏者是善不善因  能遍

興造一切趣生  譬如伎兒變現諸趣  如

是等義在生滅門  故言一心者名如來

藏  是顯一心之生滅門  如下文言  心

生滅者  依如來藏故有生滅心  乃至此

識有二種義  一者覺義  二者不覺義

當知非但取生滅心爲生滅門  通取生

滅自體及生滅相  皆在生滅門內義也

二門如是  何爲一心  謂染淨諸法其性

無二  眞妄二門不得異有  故名爲一

此無二處  諸法中實  不同虛空  性自

神解  故名爲心  然旣無有二  何得有

一  一無所有  就誰曰心  如是道理  離

言絶慮  不知何以目之  强號爲一心也

言是二種門皆各總攝一切法者  釋上

立中是心卽攝一切世間出世間法  上

直明心攝一切法  今此釋中顯其二門

皆各總攝  言以是二門不相離故者  是

釋二門各總攝義  欲明眞如門者染淨

通相  通相之外無別染淨  故得總攝染

淨諸法  生滅門者別顯染淨  染淨之法

無所不該  故亦總攝一切諸法  通別雖

殊  齊無所遣  故言二門不相離也  總

釋義竟

心眞如者以下釋上別立  別釋二門  卽

爲二分  眞如門中  亦有二意  初釋眞

如  後釋如相  又復初是總釋  後是別

解  又初文明不可說  顯理絶言  後文

明可得說  顯不絶言

問  理實而言  爲絶爲不絶  若不絶言者

正體離言  卽通於理  若實絶言  後智

帶言  卽倒於理  又若不絶則初段論文

斯爲漫語  若實絶言  則後段論文徒爲

虛設  如說虛空爲金銀等  解云  是故

當知  理非絶言  非不絶言  以是義故

理亦絶言  亦不言絶  是則彼難無所不

②審  且止傍論  還釋本文

初文有三  一者略標  二者廣釋  其第

三者往復除疑  略標中言卽是一法界

者  是擧眞如門所依之體  一心卽是一

法界故  此一法界通攝二門  而今不取

別相之門  於中但取總相法門  然於總

相有四品中  說三無性所顯眞如故言

大總相  軌生眞解  故名爲法  通入涅

槃  故名爲門  如一法界擧體作生滅門

如是擧體爲眞如門  爲顯是義  故言體

也  此下廣釋  於中有二  一者顯眞如

體  二者釋眞如名  初中有三  一者當

眞實性以顯眞如  二者對分別性而明

眞如絶相  三者就依他性以顯眞如離

言  初中言心性者  約眞如門論其心性

心性平等  遠離三際  故言心性不生不

滅也  第二中有二句  初言一切諸法唯

依妄念而有差別者  是擧遍計所執之

相  次言若離心念卽無一切境界相者

對所執相顯無相性  猶如空華  唯依眼

病而有華相  若離眼病  卽無華相  唯

有空性  當知此中道理亦爾  第三中有

三句  先約依他性法以明離言絶慮  次

依離絶之義以顯平等眞如  後釋平等

離絶所以  初中言是故一切法者  謂從

緣生依他起法  離言說相者  非如音聲

之所說故  離名字相者  非如名句之所

詮故  離心緣相者  名言分別所不能緣

故  如虛空中鳥迹差別  謂隨鳥形空相

顯現  顯現之相實有差別  而離可見之

相差別  依他起法當知亦爾  隨諸熏習

差別顯現  而離可言之性差別  旣離可

------------------

①□□有□一作□□是□.②□□審□疑□□當□(編者)

一 -- 七十五

言可緣差別  卽是平等眞如道理  故言

畢竟平等  乃至故名眞如  此是第二顯

眞如平等  以一切下  釋其所以  所以

眞如平等離言者  以諸言說唯是假名

故於實性不得不絶  又彼言說但隨妄

念  故於眞智不可不離  由是道理故說

離絶  故言乃至不可得故  顯體文竟

此下釋名  於中亦三  初標立名之意

所謂因言遣言  猶如以聲止聲也  次正

釋名  此眞如體無有可遣者  非以眞體

遣俗法故  以一切法悉皆眞故者  依他

性一切諸法  離假言說  故悉是眞  悉

是眞者  不壞差別卽是平等  是平等故

無別可立  故言一切皆同如故  當知以

下  第三結名  直顯眞如竟在於前

問曰以下往復疑問中  言云何隨順者

是問方便  而能得入者  是問正觀  答

中次第答此二問  初中言雖說雖念者

明法非無  以離惡取空見故  無有能說

可說等者  顯法非有  離執著有見故

能如是知  順中道觀  故名隨順  第二

中言離於念者  離分別念  名得入者

顯入觀智也

復次以下第二明眞如相  在文有三  一

者擧數總標  二者依數開章  三者依章

別解  別解中卽有二

先明空中  卽有三句  略明  廣釋  第三

總結  初中言一切染法不相應者  能所

分別不相應故  離一切法差別相者  離

所取相故  以無虛妄心念故者  離能取

見故  卽以離義而釋空也  廣釋之中

明絶四句  四句雖多  其要有二  謂有

無等及一異等  以此二四句攝諸妄執

故對此二以顯眞空  如廣百論云  復次

爲顯世間所執諸法皆非眞實  及顯外

道所執不同  故說頌曰  有非有俱非

一非一雙泯  隨次應配屬智者達非眞

釋曰  一切世間色等句義  言說所表  心

慧所知  情執不同  略有四種  謂有  非

有  俱許  俱非  隨次如應配四邪執  謂

一非一  雙許雙非  數論外道執有等

性與諸法一  卽當有句  此執非眞  所

以者何  若靑等色與色性一  應如色

性其體皆同  五樂等聲與聲性一  應如

聲性其體皆同  眼等諸根與根性一  應

如根性其體皆同  應一一根取一切境

應一一境對一切根又一切法與有性一

應如有性其體皆同也  勝論外道說有

等性與諸法非一  當非有句  此亦非眞

所以者何  若靑等色與色性異  應如聲

等非眼所行  聲等亦爾  又一切法異有

性者  應如兎角其體本無  乃至廣破

無□外道執有等性與彼諸法亦一亦異

當於亦有亦非有句  此亦非眞  所以者

何  若有性等與色等一  同數論過  與

色等異  同勝論失  一異二種性相相違

而言體同  理不成立  一應非一  以卽

異故如異  異應非異  以卽一故如一

乃至廣破  邪命外道執有性等與彼諸

法非一非異  當於非有非非有句  此亦

非眞  所以者何  汝此所說非一異者

爲俱是遮  爲偏有表  若偏有表  應不

雙非  若俱是遮應無所執  有遮有表  理

互相違  無遮無表  言成戱論  乃至廣

破  如是世間起四種謗  謂有  非有  雙

許  雙非  如次增益  損減  相違  戱論

是故世間所執非實  今此文中  非有相

是遣初句  非無相者  遣第二句  非非

有相非非無相者  遣第四句  非有無俱

者  遣第三句  二句前後  隨論者意  皆

有道理  不相傷也  一異四句  準釋可

知  乃至以下  第三總結  於中二句  從

一 -- 七十六

此以下  乃至曰爲空  是順結也  若離

以下  是反結也

釋不空中  亦有三句  初牒空門  謂言

已顯法體空無妄故  次顯不空  卽是眞

心乃至則名不空故  亦無有相以下  第

三明空不空無二差別  雖曰不空  而無

有相  是故不空不異於空  以離分別所

緣境界  唯無分別所證相應故也

此下第二釋生滅門  於中有二  初正廣

釋  復次有四種熏習以下  因言重顯

初中有三  一者釋上立義分中是心生

滅  二者復次生滅因緣以下  釋上生滅

因緣  三者復次生滅相以下  釋上生滅

相  初中有二  一者就體總明  二者依

義別解

初中三句  一者標體  二者辯相  三者

立名  初中言依如來藏故有生滅心者

自性淸淨心  名爲如來藏  因無明風動

作生滅  故說生滅依如來藏  如四卷經

言  如來藏爲無始惡習所熏名爲識藏

又言刹那者名爲識藏故

所謂以下  第二辯相  不生不滅者  是

上如來藏  不生滅心動作生滅  不相捨

離  名與和合  如下文言  如大海水因

風波動  水相風相不相捨離  乃至廣說

此中水之動是風相  動之濕是水相  水

擧體動  故水不離風相  無動非濕  故

動不離水相  心亦如是  不生滅心擧體

動  故心不離生滅相  生滅之相莫非神

解  故生滅不離心相  如是不相離  故

名與和合  此是不生滅心與生滅和合

非謂生滅與不生滅和合也  非一非異

者  不生滅心擧體而動  故心與生滅非

異  而恒不失不生滅性  故生滅與心非

一  又若是一者  生滅識相滅盡之時

心神之體亦應隨滅  墮於斷邊  若是異

者  依無明風熏動之時  靜心之體不應

隨緣  卽墮常邊  離此二邊  故非一非

異  如四卷經云  譬如泥團微塵  非異

非不異  金莊嚴具亦如是  若泥團微塵

異者  非彼所成  而實彼成  是故非異

若不異者  泥團微塵應無差別  如是轉

識藏識眞相若異者  藏識非因  若不異

者  轉識滅藏識亦應滅  而自眞相實不

滅  是故非自眞相識滅  但業相滅  今

此論主正釋彼文  故言非一非異  此中

業識者  因無明力不覺心動  故名業識

又依動心轉成能見  故名轉識  此二皆

在梨耶識位  如十卷經言  如來藏卽阿

梨耶識  共七識生  名轉滅相  故知轉

相在梨耶識  自眞相者  十卷經云  中

眞名自相  本覺之心  不藉妄緣  性自

神解名自眞相  是約不一義門說也  又

隨無明風作生滅時  神解之性與本不

異  故亦得名爲自眞相  是依不異義門

說也  於中委悉  如別記說也

第三立名  名爲阿梨耶識者  不生滅與

生滅和合  非一非異  故總名爲阿梨耶

識  □名釋義  是如楞伽宗要中說  就

體總明竟在於前

此下第二依義別解  此中有三  一開義

總標  略明功能  二依義別釋  廣顯體

相  三明同異

初中言此識有二種義能攝一切法生一

切法者  能攝之義如前廣說  然上說二

門各攝一切  今此明一識含有二義  故

此一識能攝一切  不言二義各攝一切

以此二義唯在生滅門內說故  如是二

義不能各攝一切法故  又上二門但說

攝義  以眞如門無能生義故  今於此識

亦說生義  生滅門中有能生義故  此義

云何  由不覺義熏本覺故生諸染法  又

一 -- 七十七

由本覺熏不覺故生諸淨法  依此二義

通生一切  故言識有二義生一切法  此

文卽起下有四種熏習以下文也  當知

一心義寬  總攝二門  此識義狹  在生

滅門  此識二義旣在一門  故知門寬而

義狹也  引經釋義如別記也

第二廣中有三  初言云何爲二者  問數

發起  次言覺義不覺義者  依數列名

所言以下  第三別解  先釋覺義  後解

不覺  覺中有二  先略後廣

略中亦二  先本後始  明本覺中  亦有

二句  先明本覺體  後釋本覺義  初中

言心體離念者  謂離妄念  顯無不覺也

等虛空界者  非唯無闇  有慧光明遍照

法界平等無二  如下文云  有大智慧光

明義故  遍照法界義故  何以故下  第

二釋義  是對始覺釋本覺義  明本覺竟

次釋始覺  於中有二  先顯亦對本覺不

覺起義  後對不覺釋始覺義  此中大意

欲明始覺待於不覺    不覺待於本覺

本覺待於始覺  旣互相待  則無自性

無自性者  則非有覺  非有覺者  由互

相待  相待而成  則非無覺  非無覺故

說名爲覺  非有自性名爲覺也  略明二

覺竟在於前

此下第二廣釋二覺  於中先釋始覺  後

廣本覺  初中有三  一者總標滿不滿義

二者別解始覺差別  三者總明不異本

覺

總標中言覺心源故名究竟覺者  在於

佛地  不覺心源故非究竟覺者  金剛已

還也

次別解中  約四相說  此中先明四相

然後消文  問  此中四相  爲當同時  爲

是前後  此何所疑  若同時那  論說四

相覺時差別  若前後①那  下言四相俱

時而有  或有說者  此依薩婆多宗四相

四體同時  四用前後  用前後故  覺時差

別  體同時故  名俱時而有  或有說者

是依成實  前後四相  而言俱時而有者

以本覺望四相  則無四相前後差別  故

言俱時而有  皆無自立  或有說者  此

是大乘秘密四相  覺四相時  前後淺深

所覺四相  俱時而有  是義云何  夫心

性本來離生滅相  而有無明迷自心性

由違心性離於寂靜  故能生起動念四

相  四相無明和合力故  能令心體生住

異滅  如似小乘論議之中  心在未來未

逕生滅  而由業力引於四相  能令心法

生住異滅  大乘四相當知亦爾  如經言

卽此法身  爲諸煩惱之所漂動  往來生

死  名爲衆生  此論下文云自性淸淨心

因無明風動  正謂此也

總說雖然  於中分別者  四相之內各有

差別  謂生三  住四  異六  滅七  生相

三者  一名業相  謂由無明不覺念動

雖有起滅  見相未分  猶如未來生相將

至正用之時  二者轉相  謂依動念轉成

能見  如未來生至正用時  三者現相

謂依能見現於境相  如未來生至現在

時  無明與此三相和合  動一心體隨轉

至現  猶如小乘未來藏心  隨其生相轉

至現在  今大乘中如來藏心隨生至現

義亦如是  此三皆是阿梨耶識位所有

差別  於中委悉  下文當說  是名甚深

三種生相  住相四者  由此無明與生和

合  迷所生心無我我所  故能生起四種

住相  所謂我癡我見我愛我慢  如是四

種依生相起能相心體  令至住位內緣

而住  故名住相  此四皆在第七識位

異相六者  無明與彼住相和合  不覺所

----------------------

①□□那□疑□□耶□(編者)

一 -- 七十八

計我我所空  由是能起六種異相  所謂

貪瞋癡慢疑見  如新論云  煩惱自性唯

有六種  此之謂也  無明與此六種和合

能相住心  令至異位外向攀緣  故名異

相  此六在於生起識位  滅相七者  無

明與此異相和合  不覺外塵違順性離

由此發起七種滅相  所謂身口七支惡

業  如是惡業  能滅異心令墮惡趣  故

名滅相  猶如小乘滅相  滅現在心  令

入過去  大乘滅相當知亦爾  由是義故

四相生起  一心流轉  一切皆因根本無

明  如經言無明住地其力最大  此論云

當知無明力能生一切染法也  又所相

之心  一心而來  能相之相  無明所起

所起之相  隨其所至  其用有差別  取

塵別相  名爲數法  良由其根本無明

違平等性故也  其所相心  隨所至處

每作總主  了塵通相  說名心王  由其

本一心是諸法之總源故也  如中邊論

云  唯塵智名心  差別名心法  長行

釋云  若了塵通相名心  取塵別相名

爲心法  瑜伽論中亦同是說  以是義故

諸外道等多於心王計爲宰主作者受者

由不能知其無自性隨緣流轉故也  總

此四相名爲一念  約此一念四相  以明

四位階降  欲明本依無明不覺之力  起

生相等種種夢念  動其心源  轉至滅相

長眠三界  流轉六趣  今因本覺不思議

熏  起厭樂心  漸向本源  始息滅相乃

至生相  朗然大悟  覺了自心本無所動

今無所靜  本來平等  住一如床  如經

所說夢度河喩  此中應廣說大意如是

次消其文  約於四相以別四位  四位之

中各有四義  一能覺人  二所覺相  三覺

利益  四覺分齊  初位中言如凡夫人者

是能覺人  位在十信也  覺知前念起惡

者  顯所覺相  未入十信之前  具起七

支惡業  今入信位  能知七支實爲不善

故言覺知前念起惡  此明覺於滅相義

也  能止後念令不起者  是覺利益  前

由不覺  起七支惡念  今旣覺故  能止

滅相也  言雖復名覺卽是不覺者  明覺

分齊  雖知滅相實是不善  而猶未覺滅

相是夢也  第二位中言如二乘觀智初

發意菩薩等者  十解以上三賢菩薩  十

解初心  名發心住  擧此初人  兼取後

位  故言初發意菩薩等  是明能覺人也

覺於念異者  明所覺相  如前所說六種

異相  分別內外計我我所  此三乘人了

知無我  以之故言覺於念異  欲明所相

心體無明所眠  夢於異相  起諸煩惱

而①今與智慧相應  從異相夢而得微覺

也  念無異相者  是覺利益  旣能覺於

異相之夢  故彼六種異相永滅  以之故

言念無異相也  拾□分別執著相故名

相似覺者  是覺分齊  分別違順起貪瞋

等  是名□分別執著相  雖捨如是□執

著想  而猶未得無分別覺  故名相似覺

也  第三位中法身菩薩等者  初地以上

十地菩薩  是能覺人也  覺於念住者

住相之中  雖不能計心外有塵  而執人

法內緣而住  法身菩薩通達二空  欲明

所相心體前覺異相  而猶眠於住相之

夢  今與無分別智相應  從住相夢而得

覺悟  故言覺於念住  是所覺相也  念

無住相著  四種住相滅而不起  是覺利

益也  以離分別□念相者  人我執  名

分別簡前異相之□分別  故不名□  法

我執  名爲□念  異後生相之微細念

故名□念  雖復已得無分別覺  而猶眠

於生相之夢  故名隨分覺  是覺分齊也

----------------------

①□□今□下一有□□漸□.

一 -- 七十九

第四位中如菩薩盡地者  謂無垢地  此

是總擧  下之二句  別明二道  滿足方

便者  是方便道  一念相應者  是無間

道  如對法論云  究竟道者  謂金剛喩

定  此有二種  謂方便道攝  無間道攝

是明能覺人也  覺心初起者  是明所覺

相  心初起者  依無明有生相  ①相心體

令動念  今乃證知離本覺無不覺  卽動

念是靜心  故言覺心初起  如迷方時謂

東爲西  悟時乃知西卽是東  當知此中

覺義亦爾也  心無初相者  是明覺利益

本由不覺  有心元起  今旣覺故  心無

所起  故言心無初相  前三位中雖有所

離  而其動念猶起未盡  故言念無住相

等  今究竟位  動念都盡  唯一心在  故

言心無初相也  遠離以下  明覺分齊

於中二句  初正明覺分齊  是故以下

引經證成  業相動念  念中最細  名微

細念  此相都盡  永無所餘  故言遠離

遠離之時  正在佛地  前來三位  未至

心源  生相未盡  心猶無常  今至此位

無明永盡  歸一心源  更無起動  故言

得見心性  心卽常住  更無所進  名究

竟覺  又復未至心源  夢念未盡  欲滅

此動  望到彼岸  而今旣見心性  夢想

都盡  覺知自心本無流轉  今無靜息

常自一心  住一如床故言得見心性  心

卽常住  如是始覺不異本覺  由是道理

名究竟覺  此是正明覺分齊也

引證中  言能觀無念者則爲向佛智故

者  在因地時  雖未離念  而能觀於無

念道理  說此能觀爲向佛地  以是證知

佛地無念  此是擧因而證果也  若引通

說因果文證者  金鼓經言  依諸伏道起

事心滅  依法斷道依根本心滅  依勝拔

道根本心盡  此言諸伏道者  謂三十心

起事心滅者  猶此論中捨□分別執著

想  卽是異相滅也  法斷道者  在法身

位  依根本心滅者  猶此中說捨分別□

念相  卽是住相滅也  勝拔道者  金剛

喩定  根本心盡者  猶此中說遠離微細

念  是謂生相盡也  上來別明始覺差

別

又心起者以下  第三總明始覺不異本

覺  此中有二  一者重明究竟覺相  二

者正明不異本覺  初中有三  一者直顯

究竟相  二者擧非覺顯是覺  三者對境

廣顯智滿  初中言又心起者者  牒上覺

心初起之言  非謂覺時知有初相  故言

無有初相可知  而說覺心初起相者  如

覺方時知西是東  如是如來覺心之時

知初動相卽本來靜  是故說言卽謂無

念也  是故以下  擧非顯是  如前所說

無念是覺  是故有念不得名覺  是卽金

剛心以還一切衆生未離無始無明之念

依是義故不得名覺  然前對四相之夢

差別  故說漸覺  今約無明之眠無異

故說不覺  如仁王經言  始從伏忍至頂

三昧  照第一義諦  不名爲見  所謂見

者  是薩婆若故  若得以下  對境顯智

若至心原得於無念  卽能遍知一切衆

生一心動轉四相差別  故言卽知心相

生住異滅  次言以無念等故者  釋成上

義  此中有疑云  佛得無念  衆生有念

有無隔別  云何無念能知有念  作如是

疑  故遣之云  衆生有念本來無念  得無

念與彼平等  故言以無念等故  是明旣

得平等無念  故能遍知諸念四相也  此

下第二正明無異  雖曰始得無念之覺

而覺四相本來無起  待何不覺而有始

覺  故言實無始覺之異  下釋此義  四

----------------------

①□□相□一作□□迷□.

一 -- 七一十

相俱有爲心所成  離一心外無別自體

故言俱時而有皆無自立  皆無自立  故

本來平等  同一本覺也

復次以下廣本覺  於中有二  先明隨染

本覺  後顯性淨本覺

初中有三  一者總標  二者列名  三者

辨相  初中言生二種相者  如是二種相

在隨動門  故言生也  此二不離性淨本

覺  故言與彼不相捨離  第二列名中

言智淨相者  正明隨染本覺之相  不思

議業相者  明此本覺還淨時業也  第三

辨相中  先辨智淨相  於中有三  法喩

與合  法中有二  直明重顯  初中言法

力熏習者  謂眞如法內熏之力  依此熏

力修習資糧  得發地上如實修行  至無

垢地滿足方便  由是能破和合識內生

滅之相  顯其不生不滅之性  故言破和

合識相顯現法身  此時能滅相續心中

業相轉相  令其隨染本覺之心  遂得歸

源  成淳淨智  故言滅相續心相智淳淨

故  此中相續識者  猶是和合識內生滅

之心  但爲顯現①法故  說破和合識  爲

成應身淨智  故說滅相續②識相  然不

滅相續心  但滅相續心之相也  如經說

言  是故大慧  諸識自相滅  自相滅者

業相滅  若自相滅者  不異外道斷見戱

論  諸外道說  離諸境界  相續識滅  相

續識滅已  卽滅諸識  大慧  若相續識

滅者  無始世來諸識應滅  乃至廣說也

此義云何以下  重顯前說滅不滅義  一

切心識之相皆是無明者  謂業識轉識

等諸識相  無明所起  皆是不覺  以之

故言皆是無明  如是諸識不覺之相  不

離隨染本覺之性  以之故言不離覺性

此無明相  與本覺性  非一非異  非異

故非可壞  而非一故非不可壞  若依非

異非可壞義  說無明轉卽變爲明  若就

非一非不可壞之義  說無明滅覺性不

壞  今此文中依非一門  故說滅相續心

相也  喩中言水非動性者  明今之動非

自性動  但隨他動  若自性動者  動相

滅時  濕性隨滅  而隨他動  故動相雖

滅  濕性不壞也  合中言無明滅者  本

無明滅  是合風滅也  相續卽滅者  業

識等滅  合動相滅也  智性不壞者  隨

染本覺神解之性名爲智性  是合濕性

不壞也  次釋不思議業相中  依智淨者

謂前隨染本覺之心  始得淳淨  是始覺

智  依此智力現應化身  故言無量功德

之相  此所現相  無始無終  相續不絶

故言無斷  如金鼓經言  應身者  從無

始生死相續不斷故  一切諸佛不共之

法能攝持故  衆生不盡用亦不盡  故

說常住  寶性論云  何者成就自身利益

謂得解脫  遠離煩惱障智障  得無障□

淸淨法身  是名成就自身利益  何者成

就他身利益  旣得成就自身利益已  無

始世來  自然依彼二種佛身  示現世間

自在力行  是名成就他身利益  問  始得

自利已  方起利他業  云何利他說無始

耶  解云  如來一念  遍應三世  所應無

始故  能應則無始  猶如一念圓智  遍

達無邊三世之境  境無邊故  智亦無邊

無邊之智所現之相  故得無始亦能無

終  此非心識思量所測  是故名爲不思

議業也

復次以下次明性淨本覺之相  於中有

二  一者總標  二者別解  初中言與虛

空等者  無所不遍故  猶如淨鏡者離垢

現影故  四種義中  第一第三  依離垢

義以況淨鏡  第二第四  依現像義亦有

----------------------

①□□法□下一有□□身□.②□□識□一作□□心□.

一 -- 七一一

淨義也  別解之中  別顯四種  此中前

二在於因性  其後二種在於果地  前二

種者  明空與智  如涅槃經言  佛性者

第一義空  第一義空名爲智慧  智者見

空及與不空  愚者不見空與不空  乃至

廣說  今此初中言遠離一切心境界相

者  卽顯彼經第一義空也  無法可現非

覺照義者  是釋不見空與不空也  第二

中言一切世間境界悉於中現者  是釋

彼經智慧者見空及與不空  如彼經言

空者一切生死  不空者謂大涅槃故  此

中但現生死境界  旣現於鏡  故言不出

而不染鏡  故曰不入  隨所現像  同本

覺量  等虛空界  遍三世際  故無念念

之失  亦無滅盡之壞  故言不失不壞常

住一心等也  上來明其淨鏡之義  又一

切下  釋因熏習義也  第三中言出於二

□淳淨明者  是明前說因熏習鏡出纏

之時爲法身也  第四中言依法出離故

遍照衆生心者  卽彼本覺顯現之時  等

照物機  示現萬化  以之故言隨念示現

此與前說不思議業有何異者  彼明應

身始覺之業  此顯本覺法身之用  隨起

一化  有此二義  總說雖然  於中分別

者  若論始覺所起之門  隨緣相屬而得

利益  由其根本隨染本覺  從來相屬有

親□故  論其本覺所顯之門  普益機熟

不簡相屬  由其本來性淨本覺  等通一

切無親□故  廣覺義竟

次釋不覺  於中有三  先明根本不覺

次顯枝末不覺  第三總結本末不覺  初

中亦二  先明不覺依本覺立  後顯本

覺亦待不覺  初中有三  謂法喩合  初

中言不如實知眞如法一故者  根本無

明  猶如迷方也  不覺心起而有其念者

業相動念  是如邪方  如離正東無別邪

西  故言念無自相不離本覺  喩合之文

文相可見也  次明本覺亦待不覺  於中

有二  初言以有不覺妄想心者  無明所

起妄想分別  由此妄想能知名義  故有

言說說於眞覺  是明眞覺之名待於妄

想也  若離不覺則無眞覺自相可說者

是明所說眞覺必待不覺  若不相待  則

無自相  待他而有  亦非自相  自相旣

無  何有他相  是顯諸法無所得義  如

下文言  當知一切染法淨法皆悉相待

無有自相可說  智度論云  若世諦如毫

釐許有實者  第一義諦亦應有實  此之

謂也

此下廣顯枝末不覺  於中有二  先明細

相  後顯□相

初中亦二  總標別釋  初中言與彼不

覺相應不離者  本末相依  故曰相應

非如王數相應之義  此爲不相應染心

故

別釋中言無明業相者  依無明動  名爲

業相故  起動義是業義  故言心動說

名爲業也  覺則不動者  擧對反顯  得

始覺時  則無動念  是知今動  只由不

覺也  動則有苦者  如得寂靜  卽是極

樂  故今云動卽是苦也  業相是無苦

無明是無集  如是因果俱時而有  故言

果不離因故  然此業相雖有動念  而是

極細  能所未分  其本無明當知亦爾

如無想論云  問  此識何相何境  答  相

及境不可分別  一體無異  問  若爾  云

何知有  答  由事故知有此識  此識能

起一切煩惱業果報事  譬如無明常起

此無明可欲分別不  若可分別  非謂無

明  若不可分別  則應非有  而是有非

無  亦由欲瞋等事  知有無明  本識亦

爾  故此等文意  正約業相顯本識也

一 -- 七一二

第二能見相者  卽是轉相  依前業相轉

成能緣  故言以依動能見  依性靜門則

無能見  故言不動則無見也  反顯能見

要依動義  如是轉相雖有能緣  而未能

顯所緣境相  直是外向  非託境故  如

攝論云  意識緣三世  及非三世境  是

則可知此識所緣境不可知故  此言不

可知者  以無可知境故  如說十二因緣

始不可知  此亦如是  是約轉相顯本識

也  第三境界相者  卽是現相  依前轉

相能現境界  故言能見故境界妄現  如

四卷經言  大慧  略說有三種識  廣說

有八相  何等爲三  謂眞識  現識  分別

事識  譬如明鏡持諸色像  現識處亦復

如是  又下文言  譬如藏識頓分別知

自心現身  及身安立受用境界  此論下

文明現識云  所謂能現一切境界  猶

如明鏡  現於色像  現識亦爾  以一切

時任運而起  常在前故  如是等文約

於現相以顯本識  如是現相旣在本識

何況其本轉相業相  反在六七識中說

乎

以有已下次明□相  於中亦二  總標別

釋  初言以有境界緣者  依前現識所現

境故  起七識中六種□相  是釋經言境

界風所動七識波浪轉之意也

次別釋中  初之一相  是第七識  次四

相者  在生起識  後一相者  彼所生果

也  初言智相者  是第七識□中之始

始有慧數分別我塵  故名智相  如夫人

經言  於此六識及心法智  此七法刹那

不住  此言心法智者  慧數之謂也  若

在善道  分別可愛法  計我我所  在惡

道時  分別不愛法  計我我所  故言依

於境界心起分別愛與不愛故也  具而

言之  緣於本識  計以爲我  緣所現境

計爲我所  而今此中就其□顯  故說依

於境界心起  又此境界不離現識  猶如

影像不離鏡面  此第七識直爾內向計

我我所  而不別計心外有塵  故餘處說

還緣彼識  問  云何得知第七末那  非

但緣識  亦緣六塵  答  此有二證  一依

比量  二聖言量  言比量者  此意根必

與意識同境  是立宗也  不共所依故

是辨因也  諸是不共所依  必與能依同

境  如眼根等  是隨同品言也  或時不

同境者  必非不共所依  如次第滅意根

等  是遠離言也  如是宗因譬喩無過

故知意根亦緣六塵也

若依是義  能依意識緣意根時  所依意

根亦對自體  以有自證分故無過  亦緣

自所相應心法  以無能障法故得緣  諸

心心所法皆證自體  是故不廢同一所

緣  此義唯不通於五識  依色根起不通

利故  但對色塵  非餘境故

聖言量者有經有  金鼓經言  眼根受色

耳根分別聲  乃至意根分別一切諸法

大乘意根  卽是末那  故知遍緣一切法

也  又對法論十種分別中言  第一相分

別者  謂身所居處所受用義  彼復如其

次第  以諸色根器世界色等境界爲相

第二相顯現分別者  謂六識身及意  如

前所說取相而顯現故  此中五識  唯現

色等五塵  意識及意  通現色根及器世

界色等境界  設使末那不緣色根器世

界等  則能現分別唯應取六識  而言及

意  故知通緣也  且置傍論  還釋本文

第二相續相者  是生起識識蘊  是□

分別  遍計諸法得長相續  又能起愛取

引持過去諸行不斷  亦得潤生  能令未

來果報相續  依是義故名相續相  不同

前說相續心也  依於智者  依前智相爲

一 -- 七一三

根所生故  所依是細  唯一捨受  能依

是□  具起苦樂  故言生起苦樂也  又

所依智相  內緣而住  不計外塵  故是

似眠  此相續識  遍計內外  覺觀分別

如似覺悟  以之故言覺心起念  起念卽

是法執分別  識蘊與此□執相應  遍馳

諸境  故言相應  不斷故也  第三執取相

者  卽是受蘊  以依識蘊  分別違順  領

納苦樂  故言依於相續乃至住苦樂等

也  第四計名字相者  卽是想蘊  依前

受蘊  分別違順等名言相  故言依妄執

乃至名言相故也  第五起業相者  卽是

行蘊  依於想蘊所取名相  而起思數造

作善惡  故言依於名字乃至造種種業

故也  第六業繫苦相者  依前行蘊所造

之業  而受三有六趣苦果  故言依業受

果  不自在故也

當知以下第三總結  如前所說六種□

相  依於現相所現境起  三種細相  親

依無明  如是六三  總攝諸染  是故當

知無明住地  能生一切染法根本  以諸

染相雖有□細  而皆不覺諸法實相  不

覺之相是無明氣  故言一切染法皆是

不覺相故  第二依義別解有三分內  第

一略明功能  第二廣顯體相  如是二分

竟在於前

此下第三明同異相  此中有三  總標列

名  次第辨相  辨相之中  先明同相  於

中有三  一者引喩  二者合喩  三者引

證  第二中言無漏者  本覺始覺也  無

明者  本末不覺也  此二皆有業用顯現

而非定有  故名業幻  第三中言本來常

住入於涅槃菩提法者  如大品經言  以

是智慧  斷一切結使  入無餘涅槃  元

是世俗法  非第一義  何以故  空中無

有滅  亦無使滅者  諸法畢竟空  卽是

涅槃故  又言  何義故爲菩提  空義是

菩提義  如義法性義  實際義  是菩提

義  復次諸法實相  不□不異  是菩提

義故  當知此中約於性淨菩提  本來淸

淨涅槃  故諸衆生本來入也  非可修相

者  無因行故  非可作相者  無果起故

畢竟無得者  以無能得者  無得時無得

處故  亦無以下  猶是經文  而非此中

所證之要  但是一處相續之文  是故相

從引之而已  明異相中  先喩  後合合

中言隨染幻差別者  是無漏法  性染幻

差別者  是無明法  何者  本末無明  違

平等性  是故其性自有差別  諸無漏法

順平等性  直置其性  應無差別  但隨

染法差別之相  故說無漏有差別耳  謂

對業識等染法差別  故說本覺恒沙性

德  又對治此諸法差別  故成始覺萬德

差別  然如是染淨  皆是相待  非無顯

現  而非是有  是故通名幻差別也  上

來廣釋立義分中是心生滅竟在於前

此下第二釋其因緣  於中有二  先明生

滅依因緣義  後顯所依因緣體相  初中

亦二  總標別釋  初中言因緣者  阿

梨耶心體  變作諸法  是生滅因  根本

無明熏動心體  是生滅緣  又復無明

住地  諸染根本  起諸生滅  故說爲

因  六塵境界  能動七識波浪生滅  是

生滅緣  依是二義  以顯因緣  諸生滅

相聚集而生  故名衆生  而無別體  唯

依心體  故言依心  卽是梨耶自相心

也  能依衆生是意意識  以之故言意意

識轉

此義云何以下別釋  於中有三  先釋依

心  次釋意轉  後釋意識轉  初中  言

阿梨耶識者  是上說心卽是生滅之因

說有無明者  在梨耶識  卽是生滅之

一 -- 七一四

緣  欲明依此因緣意意識轉  故言以

依阿梨耶識說有無明  上總標中略標

其因  是故但言依心  此別釋中具顯

因緣  故說亦依梨耶識內  所有無明也

不覺以下  次釋意轉  於中有三  一者

略明意轉  二者廣顯轉相  三者結成依

心之義  初中卽明五種識相  不覺而起

者  所依心體  由無明熏  擧體起動  卽

是業識也  言能見者  卽彼心體轉成能

見  是爲轉識  言能現者  卽彼心體復

成能現  卽是現識  能取境界者  能取

現識所現境界  是爲智識  起念相續者

於所取境起諸□念  是相續識  依此五

義次第轉成  能對諸境而生意識  故說

此五以爲意也  此意以下  第二廣明

於中有二  總標  別釋  別釋中言無明

力者  擧所依緣  不覺心動者  釋其業

義  起動之義是業義故  轉識中言依於

動心能見相故者  依前業識之動  轉成

能見之相  然轉識有二  若就無明所動

轉成能見者  是在本識  如其境界所動

轉成能見者  是謂七識  此中轉相  約

初義也  現識中言能現一切境界者  依

前轉識之見  復起能現之用  如上文言

以依能見故境界妄想  當知現識依於

轉識  非能見用卽是能現  是故前言能

見能現  次喩  後合  合中言五塵者  且

擧□顯以合色像  實論通現一切境故

以一切時任運而起常在前故者  非如

第六七識有時斷滅故  以是文證  當知

是三皆在本識之內別用也

第四智識者  是第七識上六相內初之

智相  義如前說  愛非愛果  名染淨法

分別彼法  計我我所  故言分別染淨法

也  第五相續識者  卽是意識上六相中

名相續相  以念相應不斷故者  法執相

應  得長相續  此約自體不斷以釋相續

義也  住持以下  約其功能釋相續義此

識能起愛取煩惱  故能引持過去無明

所發諸行  令成堪任來果之有  故言住

持乃至不失故  又復能起潤生煩惱  能

使業果續生不絶  故言成就無差違故

如是三世因果流轉不絶  功在意識  以

是義故名相續識  次言念已經事慮未

來事者  顯此識用□顯分別  不同智識

微細分別  是知此識唯在意識  不同上

說相續心也  是故以下  第三結明依心

之義  於中有二  先略  後廣  初言是故

者是前所說五種識等依心而成  以是

義故  三界諸法唯心所作  如十地經言

佛子  三界但一心作  此之謂也  此義

云何以下廣釋  於中有二  先明諸法不

無而非是有  後顯諸法不有而非都無

初中言以一切法皆從心起妄念而生者

是明諸法不無顯現也  一切分別卽分

別自心心不見心無相可得者  是明諸

法非有之義  如十卷經言  身資生住持

若如夢中生  應有二種心  而心無二相

如刀不自割  指亦不自指  如心不自見

其事亦如是  解云  若如夢中所見諸事

如是所見是實有者  則有能見所見二

相  而其夢中實無二法  三界諸心皆如

此夢  離心之外無可分別  故言一切分

別卽分別自心  而就自心不能自見  如

刀指等  故言心不見心  旣無他可見

亦不能自見  所見無故  能見①無  能所

二相②二相皆無所得  故言無相可得也

此中釋難會通新古  如別記中  ③塵分

別也

當知以下  次明非有而不無義  初言當

----------------------

①□□無□一作□□不成□.②□□二相□一無.③□□塵□疑

□□廣□(編者).

一 -- 七一五

知世間乃至無體可得唯心虛妄者  是

明非有  次言以心生則法生以下  顯其

非無  依無明力不覺心動  乃至能現一

切境等  故言心生則種種法生也  若無

明心滅境界隨滅  諸分別識皆得滅盡

故言心滅則種種法滅  非約刹那以明

生滅也  廣釋意竟

次釋意識  意識卽是先相續識  但就法

執分別相應生後義門  則說爲意  約其

能起見愛煩惱從前生門  說名意識  故

言意識者卽此相續  乃至分別六塵名

爲意識  此論就其一意識義  故不別出

眼等五識  故說意識分別六塵  亦名分

離識者  依於六根別取六塵  非如末那

不依別根  故名分離  又能分別去來內

外種種事相  故復說名分別事識  依見

愛煩惱增長義故者  是釋分別事識之

義  以依見修煩惱所增長  故能分別種

種事也  上六相內受想行蘊相從入此

意識中攝  上來廣明生滅依因緣義竟

此下第二重顯所依因緣體相  於中有

二  一者略明因緣甚深  二者廣顯因緣

差別

初中有三  先標甚深  次釋  後結  初中

言無明熏習所起識者  牒上所說依阿

梨耶識說有無明不覺而起等也  非餘

能知唯佛窮了者  標甚深也

何以故下  次釋深義  從本已來自性淸

淨而無明所染有其染心者  是明淨而

恒染  雖有染心而常恒不變者  是明動

而常靜  由是道理  甚深難測  如夫人

經言  自性淸淨心  難可了知  彼心爲

煩惱所染  亦難可了知  楞伽經言  以

如來藏是淸淨相  客塵煩惱垢染不淨

我依此義  爲勝□夫人及餘菩薩等  說

如來藏阿梨耶識共七識生  名轉滅相

大慧  如來藏阿梨耶識境界  我今與汝

及諸菩薩甚深智者  能了分別此二種

法諸餘聲聞□支佛及外道等執著名字

者不能了知如是二法  是故此義唯佛

能知者  第三結甚深也

所謂以下  第二廣顯因緣差別  於中有

六  一明心性因之體相  二顯無明緣之

體相  三明染心諸緣差別  四顯無明治

斷位地  五釋相應不相應義  六辨智□

煩惱□義

初中言心性常無念故名爲不變者  釋

上雖有染心而常不變之義  雖擧體動

而本來寂靜  故言心性常無念也

第二中言心不相應者  明初無明最極

微細  未有能所王數差別  故言心不相

應  唯此爲本  無別染法能細於此在其

前者  以是義故說忽然起  如本業經言

四住地前更無法起  故名無始無明住

地  是明其前無別爲始  唯此爲本  故

言無始  猶是此論忽然義也  此約細□

相依之門說爲無前  亦言忽然起  非約

時節以說忽然起  此無明相  如二障章

廣分別也  是釋上言自性淸淨而有無

明所染有其染心之句

①於中有二  總標  別釋  別釋之中  兼

顯治斷  此中六染  卽上意識幷五種意

但前明依因而起義故  從細至□而說

次第  今欲兼顯治斷位故  從□至細而

說次第  第一執相應染者  卽是意識

見愛煩惱所增長義  □分別執而相應

故  若二乘人至羅漢位  見修煩惱究竟

離故  若論菩薩  十解以上能遠離故

此言信相應地者  在十解位  信根成就

無有退失  名信相應  如仁王經言  伏

忍聖胎三十人  十信十止十堅心  當知

----------------------

①□□於□上疑脫□□第三明染心諸緣差別□(編者).

一 -- 七一六

此中  十向名堅  十行名止  十信解名信

入此位時  已得人空  見修煩惱不得現

行  故名爲離  當知此論上下所明  約

現起以說治斷也

第二不斷相應染者  五種意中之相續

識  法執相應相續生起  不斷卽是相續

異名  從十解位  修唯識觀尋思方便

乃至初地證三無性  法執分別不得現

行  故言得淨心地究竟離故也  第三分

別智相應染者  五種意中第四智識  七

地以還  二智起時  不得現行  出觀緣

事  任運心時  亦得現行  故言漸離  七

地以上長時入觀  故此末那永不現行

故言無相方便地究竟離  此第七地  於

無相觀有加行有功用  故名無相方便

地也

第四現色不相應染者  五種意中第三

現識  如明鏡中現色像  故名現色不相

應染  色自在地  是第八地  此地已得

淨土自在  穢土□色不能得現  故說能

離也  第五能見心不相應染者  是五意

內第二轉識  依於動心成能見故  心自

在地  是第九地  此地已得四無□智

有□能緣不得現起  故說能離也  第六

根本業不相應染者  是五意內第一業

識  依無明力不覺心動故  菩薩盡地者

是第十地  其無垢地屬此地故  就實論

之  第十地中亦有微細轉相現相  但隨

地相說漸離耳  如下文言  依於業識

乃至菩薩究竟地  心所見者  名爲報身

若離業識  則無見相  當知業識未盡之

時  能見能現亦未盡也

不了以下第四明無明治斷  然無明住

地有二種義  若論作得住地門者  初地

以上能得漸斷  若就生得住地門者  唯

佛菩提智所能斷  今此論中不分生作

合說此二通名無明  故言入淨心地隨

分得離  乃至如來地能究竟離也

此下第五明相應不相應義  六種染中

前三染是相應  後三染及無明是不相

應  相應中言心念法異者  心法之名也

迦□延論中  名爲心及心所念法也  依

染淨差別者  分別染淨諸法見慢愛等

差別也  知相同者  能知相同  緣相同

者  所緣相同也  此中依三等義以說相

應  謂心念法異者是體等義  謂諸煩惱

數  各有一體  皆無第二故  知相同者

是知等義  緣相同者是緣等義  彼前三

染  具此三義  俱時而有  故名相應  問

瑜伽論說  諸心心法  同一所緣  不同

一行相  一時俱有  一一而轉  今此中

說知相亦同  如是相違  云何和會  答

二義俱有  故不相違  何者  如我見是

見性之行  其我愛者愛性之行  如是行

別  名不同一行  而見愛等皆作我解

依如是義名知相同  是故二說不相違

也  不相應中言卽心不覺常無別異者

是明無體等義  離心無別數法差別故

旣無體等  義離心無  餘二何寄  故無

同知同緣之義  故言不同知相緣相  此

中不者  無之謂也  問  瑜伽論說  阿梨

耶識  五數相應  緣二種境  卽此論中

現色不相應染  何故此中說不相應  答

此論之意  約煩惱數差別轉義  說名相

應  現識之中  無煩惱數  依是義故  名

不相應  彼新論意  約遍行數  故說相

應  由是道理  亦不相違也

此下第六明二□義  顯了門中名爲二

障  隱密門內名爲二□  此義具如二障

章說  今此文中說隱密門  於中有二

初分二□  此義以下  釋其所以  初中

言染心義者  是顯六種染心也  根本智

一 -- 七一七

者  是照寂慧  違寂靜故  名煩惱□也

無明義者  根本無明  世間業智者  是

後得智  無明昏迷無所分別  故違世間

分別之智  依如是義  名爲智□  釋所

以中  正顯是義  以依染心能見能現妄

取境界者  略擧轉識現識智識  違平等

性者違根本智能所平等  是釋煩惱□

義也  以一切法常靜無有起相者  是擧

無明所迷法性  無明不覺妄與法違故

者  是顯無明迷法性義  故不能得乃至

種知者  正明違於世間智義也  上來第

二廣釋生滅因緣義竟

起信論疏上卷終

起信論疏卷下

①釋元曉撰

復次以下第三廣上立義分中生滅之相

於中有二  先明生滅□細之相  後顯□

細生滅之義

初中亦二  一者正明□細  二者對人分

別  初中亦二  總標別解  別解中言一

者□與心相應故者  六種染中  前之三

染  是心相應  其相□顯  經中說名爲

相生滅也  二者細與心不相應故者  後

三染心  是不相應  無心心法□顯之相

其體微細  恒流不絶  經中說名相續生

滅  如十卷經云  識有二種滅  何等

爲二  一者相滅  二相續滅  生住亦如

是  四卷經云  諸識有二種生住滅  所

謂流注生及相生  滅亦如是  經中直出

二種名字  不別顯相  故今論主約於相

應不相應義  以辨二種□細相也  對人

分別中  □中之□者  謂前三中初二是

也  □中之細者  卽此三中後一是也

以前中初二俱在意識  行相是□  故凡

夫所知也  前中後一是第七識  行相不

□  非凡所了也  後中初二能現能見

能所差別  故菩薩所知  最後一者  能

所未分  故唯佛能了也

此下第二明生滅義  於中有二  先明生

緣  後顯滅義  初中亦二  先明通緣  後

顯別因  通而言之  □細二識  皆依無

明住地而起  故言二種生滅  依於無明

熏習而有  別而言之  依無明因故  不

相應心生  依境界緣故  相應心得起

故言依因者不覺義故  依緣者妄作境

界②義  若具義說  各有二因  如四卷經

云  大慧  不思議熏  及不思議變  是現

識因  取種種塵  及無始妄想熏  是分

別事識因  解云  不思議熏者  謂無明

能熏眞如  不可熏處而能熏故  故名不

可思議熏也  不思議變者  所謂眞如受

無明熏  不可變異而變異故  故名不思

議變  此熏及變甚微且隱  故所起現識

行相微細  於中亦有轉識業識  然擧□

兼細  故但名現識也  取種種塵者  現識

所取種種境界  能動心海起七識浪故

無始妄想熏者  卽彼現識名爲妄想  從

本以來未曾離想  故名無始妄想  如上

--------------------

①撰者名補入(編者).②□□義□下一有□□故□.

一 -- 七一八

文言  以從本來未曾離念  故名無始無

明  此中妄想當知亦爾  如十卷經云

阿梨耶識知名識相  所有體相  如虛空

中有毛輪住  不淨智所行境界  由是道

理故是妄想  彼種種塵及此妄想  熏於

自相心海令起七識波浪  妄想及塵  □

而且顯  故其所起分別事識  行相□顯

成相應心也  欲明現識因不思議熏故

得生  依不思議變故得住  分別事識緣

種種塵故得生  依妄想熏故得住  今此

論中但取生緣  故細中唯說無明熏  □

中單擧境界緣也

若因滅下  次顯滅義  於中有二  一者

直明  問曰以下  往復除疑  始中言若

因滅則緣滅者  隨於何住得對治時  無

明因滅境界隨滅也  因滅故不相應心

滅者  三種不相應心親無明因生  故

無明滅時亦隨滅也  緣滅故相應心滅

者  三種相應染心親依境界緣起  故境

界滅時亦隨滅也  依是始終起盡道理

以明二種生滅之義  非約刹那生滅義

也  此下第二往復除疑  先問  後答  問

中言若心滅者云何相續者  對外道說

而作是問  如十卷經云  若阿梨耶識滅

者  不異外道斷見戱論  諸外道說  離

諸境界  相續識滅  相續識滅已  卽滅

諸識  大慧  若相續識滅者  無始世來

諸識應滅  此意正明諸外道說  如生無

想天  入無想定時  離諸境界  相續識

滅  根本滅故  末亦隨滅也  如來破云

若彼衆生入無想時  衆生之本相續識

滅者  六七識等種子隨滅  不應從彼還

起諸識  而從彼出還起諸識  當知入無

想時  其相續識不滅  如是破也  今此

論中依此而問  若入無想定滅盡定時

心體滅者  云何還續  故言若心滅者云

何相續也  若入彼時心體不滅還相續

者  此相續相何由永滅  故言云何說究

竟滅也  答中有三  謂法喩合  初法中

所言滅者  如入無想等時  說諸①識者

但滅□識之相  非滅阿梨耶心體  故言

唯心相滅  又復上說因滅故不相應心

滅者  但說心中業相等滅  非謂自相心

體滅也  喩中別顯此二滅義  如風依水

而有動相者  喩無明風依心而動也  若

水滅者則風斷絶無②所止  以水不滅風

相相續者  喩於入無想等之時  心體不

滅  故諸識相續也  是答初問也  唯風

滅故動相隨滅者  到佛地時無明永滅

故業相等動亦隨滅盡  而其自相心體

不滅  故言非是水滅也  是答後問明究

竟滅  合中次第合前二義  非心智滅者

神解之性名爲心智  如上文云智性不

壞  是明自相不滅義也  餘文可知  問

此識自相  爲當一向染緣所起  爲當亦

有不從緣義  若是一向染緣所起  染法

盡時自相應滅  如其自相不從染緣故

不滅者  則自然有  又若使自相亦滅同

斷見者  是則自相不滅還同常見  答

或有說者  梨耶心體是異熟法  但爲業

惑之所辨生  是故業惑盡時  本識都盡

然於佛果  亦有福慧二行所惑大圓鏡

智相應淨識  而於二處心義是同  以是

義說心至佛果耳  或有說者  自相心體

擧體爲彼無明所起  而是動靜令起  非

謂辨無令有  是故此心之動  因無明起

名爲業相  此動之心  本自爲心  亦爲

自相  自相義門不由無明  然卽此無明

所動之心  亦有自類相生之義  故無自

然之過  而有不滅之義  無明盡時動相

隨滅  心隨始覺還歸本源  或有說者

--------------------

①□□識□下一有□□滅□.②□□所□下一有□□依□.

一 -- 七一九

二師所說皆有道理  皆依聖典之所說

故  初師所說得瑜伽意  後師義者得起

信意  而亦不可如言取義  所以然者

若如初說而取義者  卽是法我執  若如

後說而取義者  是謂人我見  久若執初

義  墮於斷見  執後義者  卽墮常見  當

知二義皆不可說  雖不可說而亦可說

以雖非然而非不然故

復次有四種法熏習義故以下  廣釋生

滅門內有二分中  初正廣釋竟在於前

此下第二因言重明  何者  如上文言

此識有二種義  能攝一切法生一切法

然其攝義前已廣說  能生之義猶未分

明  是故此下廣顯是義  文中有五  一

者擧數總標  二者依數列名  三者總明

熏習之義  四者別顯熏習之相  第五明

盡不盡義

擧數  列名  文相可知

第三之中  先喩後合  合中言眞如淨

法者  是本覺義  無明染法者  是不覺

義  良由一識含此二義  更互相熏  遍

生染淨  此意正釋經本所說不思議熏

不思議變義也  問  攝大乘說  要具四

義  方得受熏  故言常法不能受熏  何

故此中說熏眞如  解云  熏習之義有其

二種  彼論且約可思議熏  故說常法不

受熏也  此論明其不可思議熏  故說無

明熏眞如  眞如熏無明  顯意不同  故

不相違  然此文中生滅門內性淨本覺

說名眞如  故有熏義  非謂眞如門中眞

如  以其眞如門中不說能生義

云何以下第四別明  於中有二  先染

後淨

染中亦二  先門  後答  答中有二  略明

廣顯  略中言依眞如法有無明者  是顯

能熏所熏之體也  以有無明熏習眞如

者  根本無明熏習義也  以熏習故有妄

心者  依無明熏有業識心也  以是妄心

還熏無明  增其不了  故成轉識及現識

等  故言不覺念起現妄境界  以是境界

還熏現識  故言熏習妄心也  令其念著

者  起第七識也  造種種業者  起意識

也  受一切苦者  依業受果也  次廣說

中  廣前三義  從後而說  先明境界  增

長念者  以境界力增長事識中法執分

別念也  增長取者  增長四取煩惱障也

妄心熏習中  業識根本熏習者  以此業

識能熏無明  迷於無相  能起轉相現相

相續  彼三乘人出三界時  雖離事識分

段□苦  猶受變易梨耶行苦  故言受三

乘生滅苦也  通而論之  無始來有  但

爲簡□細二種熏習  故約已□苦時

說也  增長分別事識熏習者  在於凡位

說分段苦也  無明熏習中  根本熏習者

根本不覺也  所起見愛熏習者  無明所

起意識見愛  卽是枝末不覺義也

云何以下  次明淨熏  於中有二  先問

後答  答中亦二  略明  廣顯  略中先明

眞如熏習  次明妄心熏習  此中有五

初言以此妄心乃至自信已性者  是明

十信位中信也  次言知心妄動無前境

界修遠離法者  是顯三賢位中修也  以

如實知無前境界故者  是明初地見道

唯識觀之成也  種種以下乃至久遠熏

習力故  是顯十地修道位中修萬行也

無明卽滅以下  第五顯於果地證涅槃

也

次廣說中  先明妄熏  於中分別事識者

通而言之  七識皆名分別事識  就强而

說  但取意識  以分別用强  通緣諸事

故  今此文中就强而說  此識不知諸塵

唯識  故執心外實有境界  凡夫二乘雖

一 -- 七二十

有趣向  而猶計有生死可厭  涅槃可欣

不異分別事識之執  故名分別事識熏

習  意熏習者  亦名業識熏習  通而言

之  五種之識皆名爲意  義如上說  就

本而言  但取業識  以最微細  作諸識

本  故於此中業識名意  如是業識見相

未分  然諸菩薩知心妄動無別境界  解

一切法唯是識量  捨前外執  順業識義

故名業識熏習  亦名爲意熏習  非謂無

明所起業識  卽能發心修諸行也

眞如熏習中有三  一者擧數總標  二者

依數列名  三者辨相  辨相中有二  一

者別明  二者合釋  初別明中  先明自

體熏習  於中有二  一者直明  二者遣

疑  初中言具無漏法備有不思議業者

是在本覺不空門也  作境界之性者  是

就如實空門境說也  依此本有境智之

力  冥熏妄心  令起厭樂等也  問曰以

下  往復除疑  問意可知  答中有二  初

約煩惱厚薄明其不等  後擧遇緣參差

顯其不等  初中言過恒沙等上煩惱者

迷諸法門事中無知  此是所知障所攝

也  我見愛染煩惱者  此是煩惱障所攝

也  答意可知  又諸佛以下  明緣參差

有法喩合  文相可見也

見熏習中  文亦有三  所謂總標  列名

辨相  第二列名中差別緣者  爲彼凡夫

二乘分別事識熏習而作緣也  ①能作緣

者  十信以上乃至諸佛皆得作緣也  平

等緣者  爲諸菩薩業識熏習而作緣也

能緣者  初地以上乃至諸佛  要依同體

智力方作平等緣故  第三辨相中  先明

差別緣  於中有二  合明  開釋  開釋中

亦有二  先開近遠二緣  後開行解二緣

增長行緣者  能起施戒等諸行故  受道

緣者  起聞思修而入道故  平等緣中有

二  先明能作緣者  所謂以下  釋平等

義  依於三昧平等見者  十解以上諸菩

薩等  見佛報身無量相好  皆無有邊離

分齊相  故言平等見諸佛也  若在散心

不能得見如是相好離分齊相  以是故

言依於三昧也  上來別明體用熏習竟

此下第二合釋體用  於中有二  總標

別釋  別釋中先明未相應中  言意意識

熏習者  凡夫二乘名意識熏習  卽是分

別事識熏習  初發意菩薩等者  十解以

上名意熏習  卽是業識熏習之義如前

說也

未得無分別心與體相應者  未得與諸

佛法身之體相應故  未得自在業與用

相應故者  未得與佛應化二身之用相

應故  已相應中  法身菩薩者  十地菩

薩  得無分別心者  與體相應故  與諸

佛智用相應者  以有如量智故  自然修

行者  八地以上無功用故  因言重顯有

五分中  第四別明二種熏習竟在於前

此下第五明二種熏盡不盡義 欲明染

熏違理而起故有滅盡  淨法之熏順理

而生  與理相應故無滅盡  文相可知

顯示正義分內正釋之中  大有二分  第

一釋法章門竟在於前

此下第二釋義章門  上立義中立二種

義  所謂大義及與乘義  今此文中  正

釋大義  兼顯乘義  於中有二  一者總

釋體相二大  二者別解用大之義

初中言自體相者  總牒體大相大之義

也  次言一切凡夫乃至諸佛無有增減

畢竟常住者  是釋體大  上立義中言一

者體大  謂一切法眞如平等不增減故

次言從本以來性自滿足以下  釋相大

義  上言二者相大  謂如來藏具足無漏

--------------------

①□□能□下有□□作□.

一 -- 七二一

性功德故  文中有二  一者直明性功德

相  二者往復重顯所以  問意可知  答

中有二  總答別顯  別顯之中  先明差

別之無二義  後顯無二之差別義  此中

亦二  略標  廣釋  略標中言  以依業識

生滅相示者  生滅相內有諸過患  但擧

其本  故名業識  對此諸患  說諸功德

也  此云何示以下  別對衆過  以顯德

義  文相可知

復次眞如用者  以下第二別釋用大之

義  於中有二  總明  別釋  初中亦二

一者  對果擧因  二牒因顯果  初擧因

中亦有三句  先行  次願  後明方便

初言  諸佛本在因地  乃至攝化衆生

者  擧本行也  次言立大誓願  乃至盡

於未來者  擧本願也  次言以取衆生乃

至眞如平等者  是擧智悲大方便也  以

有以下  第二顯果  於中亦三初言以

有如是大方便智者  牒前因也  次言除

滅無明見本法身者  自利果也  自然以

下  正顯用相  此中三句  初言不思議

業種種之用者  明用甚深也  次言則與

眞如等遍一切處者  顯用廣大也  又亦

以下  明用無相而隨緣用  如攝論言譬

如摩尼天鼓無思成自事  此之謂也  總

明用竟

此用以下第二別釋  於中有三  總標

別解  往復除疑  別解中亦有二  一者

直顯別用  二者重牒分別  初中亦二

先明應身  後顯報身  初中言依分別事

識者  凡夫二乘未知唯識  計有外塵

卽是分別事識之義  今見佛身  亦計心

外  順意識義  故說依分別事識見  此

人不知依自轉識能現色相  故言不知

轉識現故見從外來  然其所見有分齊

色  卽無有邊離分齊相  彼人唯取有分

齊義  未解分齊則無有邊  故言取色分

齊不能盡知故也  報身中言依於業識

者  十解以上菩薩  能解唯心  無外塵

義  順業識義以見佛身  故言依於業識

見也  然此菩薩知其分齊卽無分齊  故

言隨所示現卽無有邊乃至不毁不失也

此無障□不思議事  皆由六度深行之

熏  及與眞如不思議熏之所成就  依是

義故名爲報身  故言乃至具足無量樂

相  故說爲報也  然此二身  經論異說

同性經說穢土成佛  名爲化身  淨土成

道  名爲報身  金鼓經說  三十二相八

十種好等相  名爲應身  隨六道相所現

之身  名爲化身  依攝論說  地前所見

名變化身  地上所見  名受用身  今此

論中  凡夫二乘所見六道差別之相  名

爲應身  十解已上菩薩所見離分齊色

名爲報身  所以如是有不同者  法門無

量  非唯一途  故隨所施設  皆有道理

故攝論中爲說在前散心所見有分齊相

故屬化身  今此論中明此菩薩三昧所

見離分齊相  故屬報身  由是道理  故

不相違也  又凡夫所見以下  第二重牒

分別  先明應身  文相可知  復次以下

顯報身相  於中有二  先明地前所見

後顯地上所見  初中言以深信眞如法

故少①相而見者  如十解中  依人空門

見眞如理  是相似解  故名少分也  若

得淨心以下  顯地上所見  若離業識則

無見相者  要依業識  乃有轉相及與現

相  故離業識  卽無見相也  問曰以下

往復除疑  文相可見  顯示正義之內大

分有二  第一正釋所立法義竟在於前

復次以下第二開示從筌入旨之門  於

中有三  總標釋  第三總結  總標

--------------------

①□□相□疑□□分□(編者).

一 -- 七二二

中推求五陰色之與心者  色陰名色  餘

四名心也  別釋之中  先釋色觀  □折

諸色乃至極微  永不可得  離心之外無

可念相  故言六塵畢竟無念  非直心外

無別色塵  於心求色亦不可得  故言心

無形相十方求之  終不可得也  如人以

下  次觀心法  先喩  後合  合中言心實

不動者  推求動念已滅未生  中無所住

無所住故  卽無有起  故知心性實不動

也  若能以下  第三總結  卽得隨順者

是方便觀  入眞如門者  是正觀也

對治邪執  文亦有四  一者總標擧數

二者依數列名  三者依名辨相  四者總

顯究竟離執

列名中言人我見者  計有總相宰主之

者  名人我執  法我見者  諸一切法各

有體性  故名法執  法執卽是二乘所起

此中人執  唯取佛法之內  初學大乘人

之所起也

第三辨相中  先明人我見  於中有二  總

標  別釋  別釋之中  別顯五種  各有三

句  初出起見之由  次明執相  後顯對

治  初執中言卽謂虛空是如來性者  計

如來性同虛空相也  第二中言乃至涅

槃眞如之法亦畢竟空者  如大品經云

乃至涅槃如幻如夢  若當有法勝涅槃

者  我說亦復如幻如夢故  第三中言因

生滅染義示現者  如上文言以依業識

生滅相示  乃至廣說故  第四中言不離

不斷等者  如不增不減疏中  廣說也

第五中言  若說三界外  更有衆生始

起者  卽是外道經說者  如仁王經之

所說故  上來五執  皆依法身如來藏

等總相之主  而起執故  通名人執也

法我見中  亦有三句  初明起見之由  見

有以下  次顯執相  云何以下  顯其

對治  文相可知

復次以下  第四究竟離執之義  於中有

二  先明諸法離言道理  後顯假說言敎

之意  文相可見

第三發趣分中有二  一者總標大意  二

者別開分別  初中言一切諸佛所證之

道者  是擧所趣之道  一切菩薩以下

顯其能趣之行欲明菩薩發心趣向佛所

證道  故言分別發趣道相也  略說以下

別開分別  於中有三  一者擧數開章

二者依數列名  三者依名辨①相  第二

中言信成就發心者  位在十住  兼取

十信  十信位中修習信心  信心成就

發決定心  卽入十住  故名信成就

發心也  解行發心者  在十逈向兼取

十行  十行位中  能解法空  隨順法

界  修六度行  六度行純熟  發逈向

心  入向位故  言解行發心也  證發心

者  位在初地以上  乃至十地  依前

二重相似發心  證得法身  發眞心

也

第三辨相  文中有三  如前次第說三心

故  初發心內  亦有其三  一明信成就

之行  二顯行成發心之相  三歎發心所

得功德

初中亦二  先問  後答  問中言依何等

人者  是問能修之人  修何等行者  問

其所修之行  得信成就堪能發心者  對

發心果  問其行成也  答中有二  一者

正答所問  二者擧劣顯勝  正答之內

對前三問  初言依不定聚衆生者  是答

初問  顯能修人  分別三聚  乃有多門

今此文中  直明菩薩十解以上  決定不

退  名正定聚  未入十信  不信因果  名

邪定聚  此二中間  趣道之人  發心欲求

--------------------

①□□相□下疑脫□□初文可知□(編者).

一 -- 七二三

無上菩提  而心未決或進或退  是謂十

信  名不定聚  今依此人明所修行也  有

熏習以下  次答第二問  明不定人所修

之行  言有熏習善根力者  依如來藏內

熏習力  復依前世修善根力  故今得修

信心等行也  言信業果報能起十善者

起福分善也  厭生死苦求無上道者  發

道分心也  得値諸佛修行信心者  正明

所修道分善根  所謂修行十種信心  其

相具如一道章說也  逕一萬劫以下  答

第三問  明其信心成就之相  於中有二

一者擧時  以明信成發心之緣  二者約

聚  顯其發心所住之位初中言至一萬

劫信心成就者  謂於十信逕十千劫  信

心成就  卽入十住  如本業經云  是信想

菩薩  於十千劫行十戒法  當入十住心

入初住位  解云  此中所入初住位者

謂十住初發心住位  此住方得不退信

心  是故亦名信入十心  非謂十解以前

十信  何以得知而其然者  如仁王經云

習種姓有十心  已超二乘一切善地  此

習忍已前行十善菩薩  有退有進  猶如

輕毛隨風東西  雖以十千劫行十正道

發菩提心  乃當入習忍位  以是文證

故得知也  經言十千  卽此一萬也  言

佛菩薩敎令發心等者  發心之緣  乃有

衆多  今略出其①二種勝緣也  如是以

下  顯其發心所住之位  言信心成就乃

至入正定聚者  卽入十解初發心住  以

之故言畢竟不退也  卽時正在習種性

位  故言名住如來種中也  其所修行

隨順佛性  是故亦言正因相應  上來正

答前三問竟  若有以下  擧劣顯勝  十

信位內有勝有劣  勝者如前進入十住

劣者如此退墮二乘地  如攝大乘論云

諸菩薩在十信位中  修大乘未堅固  多

厭怖生死  慈悲衆生心猶劣薄  喜欲捨

大乘本願  修小乘道  故言欲修行小乘

大意如是  文相可知  上來明信成之

行

復次以下  是第二顯發心之相  於中有

二  一者直明二者往復除疑  初中言直

心者  是不曲義  若念眞如  則心平等更

無別岐  何有□曲  故言正念眞如法故

卽是二行之根本也  言深心者  是窮

原義  若一善不備  無由歸原  歸原之

成  必具萬行  故言樂集一切諸善行故

卽是自利行之本也  大悲心者  是普濟

義  故言欲拔衆生苦故  卽利他行之本

也  發此三心無惡不離無善不修  無一

□生所不度者  是名無上菩提心也  問

曰以下  往復除疑  問意可見  答中有

二  直答重顯  初直答中  有喩有合  略

說以下重顯可知  菩薩發是心故以下

第三顯其發心功德  於中有四  初顯勝

德  次明微過  三通權敎  四歎實行  初

中二句  則得少分見法身者  是明自利

功德  十解菩薩  依人空門見於法界  是

相似見  故言少分也  隨其願力以下顯

利他德  能現八種利益衆生者  如華嚴

經歎十住初發心住云  此發心菩薩  得

如來一身無量身  悉於一切世間示現

成佛故  然是以下  顯其微過  如修多

羅以下  第三會通權敎  如本業經云

七住以前爲退分  若不値善知識者  若

一劫乃至十劫  退菩提心  如淨目天子

法才王子  舍利弗等  欲入第七住  其

問値惡知識因緣故  退入凡夫不善惡

中  乃至廣說  今釋此意但是權語  非

實退也  又是菩薩以下  第四歎其實行

永無怯弱  卽成彼經  是權非實也

--------------------

①□□二□作□□三□.

一 -- 七二四

第二解行發心中  言第一阿僧祗將欲

滿故於眞如法深解現前者  十□向住

得平等空  故於眞如深解現前也  地前

一阿僧祗欲滿故也  是擧解行所得發

心  次言以知法性無□貪故隨順修行

檀等行者  十行位中得法空故  能順法

界修六度行  是顯發心所依解行也

證發心中  在文有二  一者通約諸地

明證發心  二者別就十地  顯成滿德

初中有四  一標住地  二明證義  是菩

薩以下  第三歎德  發心相以下  第四

顯相  第二中言以依轉識說爲境界者

轉識之相  是能見用  對此能見說爲境

界  以此諸地所起證智  要依轉識而證

眞如  故對所依假說境界  直就證智卽

無能所  故言證者無境界也  第四中

言眞心者  謂無分別智  方便心者  是

後得智  業識心者  二智所依阿梨耶識

就實而言  亦有轉識及與現識  但今略

擧根本細相  然此業識非發心德  但爲

欲顯二智起時  有是微細起滅之累  不

同佛地純淨之德  所以合說爲發心相

耳

功德成滿以下  第二別顯成滿功德  於

中有二  一者直顯勝德  二者往復除疑

初中言功德成滿者  謂第十地因行成

滿也  色究竟處示高大身  乃至名一切

種智等者  若依十王果報別門  十地菩

薩第四禪王  在於色究竟天成道  則是

報佛他①受身  如十地經攝報果中云  九

地菩薩作大梵王  主二千世界  十地菩

薩作魔醯首羅天王  主三千世界  楞伽

經言  譬如阿梨耶識  頓分別自心現身

器世界等  報佛如來亦復如是  一時成

就諸衆生界  置究竟天淨妙宮殿修行

淸淨之處  又下頌言  欲界及無色  佛

不彼成佛  色界中上天  離欲中得道

梵網經云  爾時釋迦牟尼佛  在第四禪

魔醯首羅天王宮  與無量大梵天王不

可說不可說菩薩衆  說蓮華藏世界盧

舍那佛所說心地法門品  是時釋迦身

放慧光  從此天王宮乃至蓮華臺藏世

界  是時釋迦牟尼佛  卽擎接此世界大

衆  至蓮華臺藏世界百萬億紫金光明

宮中  盧舍那佛坐百萬蓮華赫赫光明

座上  時釋迦佛及諸人衆一時禮敬盧

舍那佛  爾時盧舍那佛卽大歡喜  是

諸佛子諦聽  善思修行  我已百萬阿僧

祗劫修行心地以之爲因  初捨凡夫  成

等正覺爲盧舍那  住蓮華藏世界海  其

臺周遍有千葉  一葉一世界  爲千世界

我化作爲千釋迦  據千世界  復就千葉

世界復有百億四天下  百億菩薩釋迦

坐百億菩提樹下  如是千葉上佛  是吾

化身千百億釋迦  是千釋迦化身  吾爲

本源名爲盧舍那  偈言  我今盧舍那方

坐蓮華臺  乃至廣說  此等諸文  準釋

可知  問曰以下  第二遣疑  二番問答

卽遣二疑  初答中有三  先立道理  次

擧非  後顯是  初中言  一切境界

本來一心  離於想念者  是立道理

謂一切境界  雖非有邊  而非無邊

不出一心故  以非無邊故  可得盡了

而非有邊故  非思量境  以之故言離

想念也  第二擧非中  言以衆生妄見

境界故心有分齊等者  明有所見故有

所不見也  第三顯是中  言離於見想

無所不遍者  明無所見故無所不見也

言心眞實故卽是諸法之性者  佛心離

想  體一心原  離妄想故  名心眞實

體一心故  爲諸法性  是則佛心爲諸妄

--------------------

①□□受□下一有□□用□.

一 -- 七二五

法之體  一切妄法皆是佛心之相  相現

於自體  自體照其相  如是了知  有何

爲難  故言自體顯照一切妄法  是謂無

所見故無所不見之由也  次遣第二疑

答中  言鏡若有垢  色像不現  如是衆生

心若有垢法身不現者  法身如本質  化

身似影像  今據能現之本質  故言法身

不現  如攝大乘顯現甚深中言  由失故

尊不現  如月相於破器  釋曰  諸佛於

世間不顯現  而世間說諸佛身常住云

何不顯現  譬如於破器中水不得住  水

不住故  於破器中實有月不得顯現  如

是諸衆生  無奢摩他軟滑相續  但有過

失相續  於彼實有諸佛亦不顯現  水譬

奢摩他軟滑性故  此二論文  同說佛現

及不現義  然其所喩少有不同  今此論

中以鏡爲喩有垢不現者  約機而說  見

佛機熟  說爲無垢  有障未熟  名爲有

垢  非謂煩惱現行  便名有垢不見  如

善星比丘  及調達等  煩惱心中能見佛

故  攝大乘中破器爲喩  明有奢摩他乃

得見佛者  是明過去修習念佛三昧相

續  乃於今世得見佛身  非謂今世要於

定心乃能見佛以散亂心亦見佛故  如

彌勒所問經論中言  又經說諸禪爲行

處  是故得禪者  名爲善行諸行  此論

中不必須禪乃初發心  所以者何  佛在

世時  無量衆生皆亦發心  不必有禪

故

修行信心分中  有三  一者  擧人略意

二者  就法廣辨行相  三者  示其不退

方便  初中  言依未入正定衆生故  說

修行信心者  上說發趣道相中  言依

不定聚衆生  今此中言未入正定  當知

亦是不定聚人  然不定聚內  有劣有

勝  勝者乘進  劣者可退  爲彼勝人故

說發趣所謂信成就發心  乃至證發心

等  爲令勝人次第進趣故也  爲其劣者

故說修信  所謂四種信心五門行等  爲

彼劣人信不退故也  若此劣人修信成

就者  還依發趣分中三種發心進趣  是

故二分所爲有異  而其所趣道理無別

也  何等以下第二廣釋  初發二問  後

還兩答

答信中言信根本者  眞如之法  諸佛所

歸  衆行之原  故曰根本也  餘文可知

答修行中  在文有三  一擧數總標  二

依數開門  三依門別解

初中言能成此信者  有信無行  卽信不

熟  不熟之信  遇緣便退  故修五行以

成四信也

第二開門中  言止觀門者  六度之中

定慧合修  故合此二  爲止觀門也

第三別解  作二分釋  前四略明  後一

廣說

初中亦二  一者別明四種修行  復次若

人以下  第二示修行者除障方便  此第

二中亦有二句  先明所除障□  後示能

除方法  方法中言禮拜諸佛者  此總明

除諸障方便  如人負債依付於王  則於

債主無如之何  如是行人禮拜諸佛  諸

佛所護  能脫諸障也  懺悔以下  別除

四障  四障是何  一者諸惡業障  懺悔

除滅  二者誹謗正法  勸請滅除  三者

嫉妬他勝  隨喜對治  四者樂著三有

廻向對治  由是四障  能令行者不發諸

行  不趣菩提  故修如是四行對治  是

義具如瑜伽論說  又此懺悔等四種法

非直能除諸障亦乃功德無量  故言免

諸障善根增長  是義廣說  如金鼓經

也

止觀門中  在文有二  一者略明  二者

一 -- 七二六

廣說

初略中言謂止一切境界相者  先由分

別作諸外塵  今以覺慧破外塵相  塵相

旣止  無所分別  故名爲止也  次言分

別生滅相者  依生滅門  觀察法相  故

言分別  如瑜伽論菩薩地云  此中菩薩

卽於諸法無所分別  當知名止  若於諸

法勝義理趣  及諸無量安立理趣  世俗

妙智  當知名觀  是知依眞如門  止諸

境相  故無所分別  卽成無分別智  依

生滅門  分別諸相  觀諸理趣  卽成後

得智也

隨順奢摩他觀義  隨順毘鉢舍那觀義

者  彼云奢摩他  此□云止  毘鉢舍那

此□云觀  但今譯此論者  爲別方便及

與正觀  故於正觀仍存彼語  若具存此

語者  應云隨順止觀義  及隨順觀觀義

欲顯止觀雙運之時卽是正觀  故言止

觀及與觀觀  在方便時  止諸塵相  能

順正觀之止  故言隨順止觀  又能分別

因緣相故  能順正觀之觀  故言隨順觀

觀  云何隨順以下  正釋此義  漸漸修

習者  是明能隨順之方便  現在前者

是顯所隨順之正觀也  此中略明止觀

之義  隨相而論  定名爲止  慧名爲觀

就實而言  定通止觀  慧亦如是  如瑜

伽論聲聞地云  復次如是心一境性  或

是奢摩他品  或是毘鉢舍那品  若於九

種心住中心一境性  名奢摩他品  若於

四種慧行中心一境性  名毘鉢舍那品

云何名爲九種心住  謂有苾芻  令心

內住  等住  安住  近住  調順  寂靜  最

極寂靜  專住一趣  及與等持  如是名

爲九種心住  云何內住  謂從外一切所

緣境界  攝錄其心  繫在於內  不外散

亂  故名內住  云何等住  謂卽最初所

繫縛心  其性□動  未能令其等遍住故

次卽於此所緣境界  以相續方便  澄淨

方便  挫令微細  遍攝令住  故名等住

云何安住  謂若此心雖復如是內住等

住  然由失念  於外散亂  還復攝錄安

置內境  故名安住  云何近住  謂彼先

應如是如是親近念住  由此念故  數數

作意內住其心  不令是心遠住於外  故

名近住  云何調順  謂種種相  令心散

亂  所謂五塵三毒男女等相  故彼先應

取彼諸相爲過患想  由如是相增上力

故  於彼諸相折挫其心不令流散  故名

調順  云何寂靜  謂有種種欲□害等諸

惡尋伺  貪欲不善等諸隨煩惱  令心

擾動  故彼先應取彼諸法爲過患想  由

此增上力故  於彼心不流散  故名寂

靜  云何最極靜  謂失念故  卽彼二種

暫現行時  隨所生起  然不忍受  尋卽

反吐  故名最極靜  云何名爲專住一

趣  謂有加行有功用無缺無間三摩地

相續而住  故名專住一趣  云何等持

謂數修數習數多修習爲因緣故  得無

加行無功用任運轉道  故名等持  又如

是得奢摩他者  復卽由是四種作意  方

能修習毘鉢舍那  故此亦是毘鉢舍那

品  云何四種毘鉢舍那  謂有苾芻依止

內心奢摩他故  於諸法中能正思擇  最

極思擇  周遍尋思  周遍伺察  是名四

種  云何名爲能正思擇  謂於淨行所緣

境界  或於善巧所緣境界  或於善行所

緣  能正思擇盡所有性  云何名爲最

極思擇  謂卽於彼所緣境界  最極思

擇如所有性  云何名爲周遍尋思  謂於

彼所緣境界  由慧俱行  有分別作意  取

彼相狀  周遍尋思  云何名爲周遍①思

--------------------

①□□思□疑□□伺□(編者)

一 -- 七二七

察  謂卽於彼境  審諦推求  周遍伺

察  乃至廣說  尋此文意  乃說聲聞止

觀法門  然以此法趣大乘境  卽爲大

乘止觀之行  故其九種心住  四種慧

行  不異前說  大乘境者  次下文中當

廣分別  依文消息也  止觀之相  略義如

是

若修以下第二廣辨  於中有二  先明別

修  後顯雙運  別修之內先止後觀  先明

止中  卽有四段  一明修止方法  二顯

修止勝能  三辨魔事  四示利益

初方法中  先明能入人  後簡不能者

初中言住靜處者  是明緣具  具而言之

必具五緣  一者閑居靜處  謂住山林

若住聚落  必有喧動故  二者持戒淸淨

謂離業障  若不淨者  必須懺悔故  三

者衣食具足  四者得善知識  五者息諸

緣務  今略擧初  故言靜處  言端坐者

是明調身  言正意者  是顯調心  云何

調身  委悉而言  前安坐處  每令安穩

久久無妨  次當正脚  若半跏坐  以左脚

置右□上  牽來近身  令左脚指與右□

齊  若欲全跏  卽改上右脚必置左□上

次左□置右□上  次解寬衣帶  不坐時

落  次當安手  以左手掌置右手上  累

手相對  頓置左脚上  牽來近身當心而

安  次當正身  前當搖動其身  幷諸支

節  依七八反  如自按摩法  勿令手足

差異  正身端直  令肩骨相對  勿曲勿

聳  次正頭頸  令鼻與臍相對  不偏不

邪  不仰不卑  平面正住  今總略說  故

言端坐也  云何調心者  末世行人  正

願者少  邪求者多  謂求名利  現寂靜

儀  虛度歲月無由得定  離此邪求  故

言正意  直欲定心與理相應  自度度他

至無上道  如是名爲正意也  不依以下

正明修止次第  顯示九種住心  初言不

依氣息  乃至不依見聞覺知者  是明第

一內住之心  言氣息者  數息觀境  言

形色者  骨□等相  空地水等  皆是事

定所緣境界  見聞覺知  是擧散心所取

六塵  於此諸塵推求破壞  知唯自心

不復託緣  故言不依  不依外塵  卽是

內住也  次言一切諸相隨念皆除者  是

明第二等住之心  前雖別破氣息等相

而是初修  其心□動  故破此塵  轉念

餘境  次卽於此一切諸相  以相續方便

澄淨方便  挫令微細  隨念皆除  皆除

馳想  卽是等住也  次言亦遣除想者

是明第三安住之心  前雖皆除外馳之

想  而猶內存能除之想  內想不滅  外

想還生  是故於內不得安住  今復遣此

能除之想  由不存內則能忘外  忘外

而靜  卽是安住也  次言以一切法本來

無相  念念不生念念不滅者  是明第四

近住之心  由先修習念住力故  明知內

外一切諸法  本來無有能想可想  推其

念念不生不滅  數數作意而不遠離  不

遠離住  卽是近住也  次言亦不得隨心

外念境界者  是明第五調順之心  諸外

塵相念心散亂  依前修習安住近住  深

知外塵有諸過患  卽取彼相爲過患想

由是想力折挫其心令不外散  故名調

順也  次言後以心除心者  是明第六寂

靜之心  諸分別想令心發動  依前調順

彌覺其患  卽取此相爲過患想  由此想

力轉除動心  動心不起  卽是寂靜也

次言心若馳散  乃至念念不可得者  是

明第七最極寂靜之心  於中有二  初言

心若馳散卽當攝來 乃至唯心無外境

界者 是明失念暫馳散外塵  而由念力

能不忍受也  次言卽復此心亦無自相

一 -- 七二八

念念不可得者  是明失念還存內心  而

由修力尋卽反吐也  能於內外不受反

吐  是故名爲最極寂靜  次言若從坐起

去來  乃至淳熟其心得住者  是明第八

專住一趣  謂有加行有功用心  故言常

念方便隨順觀察也  無間無缺定心相

續  故言久習淳熟其心得住  卽是專住

一趣相也  次言以心住故漸漸猛利  隨

順得入眞如三昧者  是明第九等持之

心  由前淳熟修習力故  得無加行無功

用心  遠離沈浮  住運而住  故名等持

等持之心住眞如相  故言得入眞如三

昧  深伏煩惱信心增長速成不退者  略

顯眞如三昧力用  由此進趣得入種性

不退住故  上來所說名能入者  唯除以

下  簡不能者  修止方法竟在於前  復次

以下第二明修止勝能  是明依前眞如

三昧能生一行等諸三昧  所言一行三

味者如文殊般若經言  云何名一行三

味  佛言  法界一相  繫緣法界  是名一行

三昧  入一行三昧者  盡知恒沙諸佛法

界無差別相  阿難所聞佛法  得念總持

辯才智慧  於聲聞中雖爲最勝  猶住量

數卽有限□  若得一行三昧  諸經法門

一一分別  皆悉了知  決定無□  晝夜

常說  智慧辯才終不斷絶  若比阿難多

聞辯才  百千等分不及其一  乃至廣說

眞如三昧能生此等無量三昧  故言眞

如是三昧根本也  修止勝能竟在於前

或有以下  第三明起魔事  於中有二  略

明廣釋

略中亦二  先明魔□  後示對治  初中

言諸魔者  是天魔也  鬼者  堆□鬼也

神者  精媚神也  如是鬼□亂佛法  令

墮邪道  故名外道  如是諸魔乃至鬼

神等  皆能變作三種五塵  破人善心

一者作可畏事  文言坐中現形恐怖故

二者作可愛事  文言或現端政男女故

三非違非順事  謂現平品五塵  動亂行

人之心  文言等相故  當念以下  次明

對治  若能思惟如前諸塵  唯是自心分

別所作  自心之外  無別塵相  能作是

念  境相卽滅  是明通遣諸魔鬼神之法

別門而言  各有別法  謂治諸魔者  當

誦大乘諸治魔呪咀念誦之  堆□鬼者

或如□蝎  緣人頭面  □刺筆筆  或復

擊□人兩掖下  或乍抱持於人  或言說

音聲喧喧  及作諸獸之形  異相非一

來惱行者  則應閉目一心憶而作如是

言  我今識汝  汝是此閻浮提中食火臭

香偸臘吉支  卽見汝喜  汝破戒種  我

今持戒  終不畏汝  若出家人  應誦戒

律  若在家人  應誦菩薩戒本  若誦三

歸五戒等  鬼便□行匍匐而出也  精媚

神者  謂十二時狩  能變化作種種形色

或作少男女相  或作老宿之形 及可畏

身等  非一衆多  惱亂行者  其欲惱人

各當其時來  若其多於寅時來者  必是

虎□等  多於卯時來者  必是免獐等

乃至多於丑時來者  必是牛類等  行者

恒用此時  則知其狩精媚  說其名字呵

□  卽當謝滅  此等皆如禪經廣說  上

來略說  魔事對治  或現以下  第二

廣釋  於中有三  一者  廣顯魔事差別

以是義故以下  第二  明其對治  應知

外道以下  第三  簡別眞僞  初中卽明

五雙十事  一者現形說法爲雙  二者得

通起辯爲雙  謂從或令人以下  乃至名

利之事也  三者起惑作業爲雙  謂又令

使人以下  乃至種種牽纏也  四者入定

得禪爲雙  謂從亦能使以下  乃至使人

愛著也  五者食差顔變爲雙  文處可見

一 -- 七二九

也  問  如見菩薩像等境界  或因宿世

善根所發  云何簡別  判其邪正  解云

實有是事  不可不愼  所以然者  若見

諸魔所爲之相  謂是善相  悅心取著

則因此邪僻  得病發狂  若得善根所發

之境  謂是魔事  心疑捨離  卽退失善

利  終無進趣  而其邪正實難取別  故

以三法驗之可知  何事爲三  一以定硏

磨  二依本修治  三智慧觀察  如經言

欲知眞金  三法試之  謂燒  打  磨  行人

亦爾  難可別識  若欲別之  亦須三試

一則當與共事  共事不知  當與久共處

共處不知  智慧觀察  今藉此意以驗邪

正  謂如定中境相發時邪正難了者  應

當深入定心  於彼境中不取不捨  但平

等定住  若是善根之所發者  定力逾深

善根彌發  若魔所爲  不久自壞  第二

依本修治者  且如本修不淨觀禪  今則

依本修不淨觀  若如是修境界增明者

則非僞也  若以本修治漸漸壞者  當

知是邪也  第三智慧觀察者  觀所發相

推驗根原  不見生處  深知空寂  心不

住著  邪當自滅  正當自現  如燒眞金

其光①色若  是僞②亦爾  此中定譬於磨

本猶於打  智慧觀察類以火燒  以此三

驗  邪正可知也  問  若魔能令我心得

定  定③止邪正  如何簡別  解云  此處

微細  甚難可知  且依先賢之說  略示

邪正之岐  依如前說九種心住門次第

修習  至第九時  覺其支體運運而動

當動之時  卽覺其身如雲如影  若有若

無  或從上發  或從下發  或從腰發  微

微遍身  動觸發時  功德無量  略而說

之  有十種相  一靜定  二空虛  三光淨

四喜悅  五倚樂  六善心生起  七知見

明了  八無諸累縛  九其心調柔  十境

界現前  如是十法  與動俱生  若具分

別  則難可盡  此事旣過  復有餘

三智慧觀察  言當勤正念不取不著者

總顯三中前之二法  今於此中大乘止

門  唯修理定  更無別趣  故初定硏  幷

依本修  更無別法  所以今說當依本修

大乘止門正念而住  不取不著者  邪不

干正  自然退沒  當知若心取著  則棄

正而成邪  若不取著  則因邪而顯正

是知邪正之分  要在著與不著  不著之

者  無障不離  故言遠離是諸業障也

應知外道以下  第三簡其眞僞  於中有

二  初擧內外以別邪正  先邪  後正  文

相可知  若諸以下  次對理事以簡眞僞

於中初顯理定是眞  行者要修眞如三

昧  方入種性不退位中  除此更無能入

之道  故言不習無有是處  然種性之位

有其二門  一十三住門  初種性住  種

性者  無始來有  非修所得  義出瑜伽

及地持論  二六種性門  初習種性  次

性種性者  位在三賢  因習所成  出本

業經及仁王經  於中委悉  如一道義中

廣說也  今此中言如來種性者  說第二

門習種性位也  以修世間以下  次顯事

定之僞  謂不淨觀安那槃念等  皆名世

間諸三昧也  若人不依眞如三昧  直修

此等事三昧者  隨所入境  不離取著

取著法者  必著於我  故屬三界  與外

道共也  如智度論云  諸法實相  其餘

一切皆是魔事  此之謂也  上來第三明

魔事竟

復次以下第四利益  後世利益  不可具

陳  故今略示現在利益  總標  別顯  文

相可知  別明止門竟在於前

--------------------

①□□色□一作□□自□.②□□亦□一作□□不□.③□□止□疑

□□之□(編者).

一 -- 七三十

復次以下第二明觀  於中有三  初明修

觀之意  次顯修觀之法  其第三者  總

結勸修  第二之中顯四種觀  一法相觀

謂無觸次第而發  言餘觸者略有八種

一動二痒  三□四暖  五輕六重  七涉

八滑  然此八觸  未必具起  或有但發

二三觸者  發時亦無定次  然多初發動

觸  此是依□顯正定相  次辨邪相  邪

相略出十雙  一增減  二定亂  三空有

四明闇  五憂喜  六苦樂  七善惡  八愚

智  九脫縛  十强柔  一增減者  如動觸

發時  或身動手起  脚亦隨動  外人見

其兀兀如睡  或如著鬼  身手足紛動

此爲增相  若其動觸發時  若上若下

未及遍身  卽便壞滅  因此都失境界之

相  坐時蕭索  無法持身  此爲減相  二

定亂者  動觸發時  識心及身  爲定所

縛  不得自在  或復因此便入邪定  乃

至七日  此是定過  若動觸發時  心意

①餘亂擧  緣②異境  此爲亂過也  三空

有者  觸發之時  都不見身  謂證空定

是爲空過  若觸發時  覺身賢實  猶如

木石  是爲有過也  四明闇者  觸發之

時  見外種種光色  乃至日月星辰  是

爲明過  若觸發時  身心闇昧  如入闇

室  是爲闇過也  五憂喜者  觸發之時

其心熱惱憔悴不悅  是爲憂失  若觸發

時  心大踊悅  不能自安  是爲喜失也

六苦樂者  觸發之時  覺身支體處處痛

惱  是爲苦失  若觸發時  知大快樂  貪

著纏縛  是爲樂失也  七善惡者  觸發

之時  念外散善  破壞三昧  是爲善失

若觸發時  無□愧等諸惡心生  是惡失

也  八愚智者  觸發之時  心識迷惑  無

所覺了  是爲愚失  若觸發時  知見明

利  心生邪覺  是爲智失也  九縛脫者

或有五蓋  及諸煩惱  覆障心識  是爲

縛失  或謂證空得果  生增上慢  是爲

脫失也  十强柔者  觸發之時  其身剛

强  猶如瓦石  難可廻轉  是爲强失  若

觸發時  心志軟弱  易可敗壞  猶如軟

渥  不堪爲器  是爲柔失也  此二十種

邪定之法  隨其所發  若不識別  心生

愛著  因或失心狂亂  或哭或笑  或驚

漫走  或時自欲投巖③起火  或時得病

或因致死  又復隨有如是發一邪法  若

與九十五種外道鬼神法中一鬼神法相

應  而不覺者  卽念彼道  行於彼法  因

此便入鬼神法門  鬼加其勢  或發諸邪

定  及諸辯才  知世吉凶  神通奇異  現

希有事  感動衆人  世人無知  但見異

人  謂是賢聖  深心信伏  然其內心專

行鬼法  當知是人遠離聖道  身壞命終

墮三惡趣  如九十六外道經廣說  行者

若覺是等邪相  應以前法驗而治之 然

於其中亦有是非  何者  若其邪定一向

魔作者  用法治之  魔去之後  則都無

復毫釐禪法  若我得入正定之時魔入

則其中現諸邪相者  用法□之  魔邪旣

滅我定心明淨  猶如雲除日顯  若此等

相雖似魔作  而用法治猶不去者  當知

因自罪障所發  則應勤修大乘懺悔  罪

滅之後定當自顯  此等障相甚微難別

欲求道者不可不知  且止傍論  還釋本

文

上來廣辨魔事差別  以是已下  第二

明治  言智慧觀察者  依自隨分所有覺

慧  觀諸魔事  察而治之  若不觀察  卽

墮邪道  故言勿令墮於邪網  此是如前

三種驗中  正爲無常  苦  流轉  不淨

--------------------

①□□餘□一無.②□□異□上一有□□餘□.③□□起□一作

□□赴□.

一 -- 七三一

文相可知

如是當念以下  第二明大悲觀  作是

思惟以下  第三明誓願觀  以起如是

以下  第四明精進觀  依此四門  略

示修觀也  住除坐時以下  第三總結

勸修  上來第一別明止觀  苦行以下

第二合修  於中有三  一總標俱行  第

二別明行相  三者總結  第二之中  顯

示二義  先明順理俱行止觀  後顯對障

俱行止觀  初中言雖念諸法自性不生

者  依非有門以修止行也  而復卽念業

果不失者  依非無門以修觀行也  此順

不動實際建立諸法  故能不捨止行而

修觀行  良由法雖非有而不墮無故也

次言雖念善惡業報而卽念性不可得者

此順不壞假名而說實相  故能不廢觀

行而入止門  由其法雖不無而不常有

故也  若修以下  對障分別  若修止者

離二種過  一者正除凡夫住著之執  遣

彼所著人法相故  二者兼治二乘怯弱

之見  見有五陰怖畏苦故  若修觀者

亦離二過  一者正除二乘狹劣之心  普

觀衆生起大悲故  二者兼治凡夫懈怠

之意  不觀無常懈怠發趣故  以是義故

以下  第三總結俱行  一則順理無偏必

須俱行  二卽□對二障必應雙遣  以是

二義不相捨離  故言共相助成等也  止

觀二行旣必相成  如鳥雨翼  似車二輪

二輪不具  卽無運載之能  一翼若闕

何有翔空之勢  故言止觀不具  則無能

入菩提之道也

修行信心分中有三  一者擧人略標大

意  二者就法廣辨行相  此之二段竟在

於前  復次衆生以下  第三示修行者

不退方便  於中有二  先明初學者畏

退墮  後示不退轉之方便  此中有三  一

者明佛有勝方便  二者別出脩多羅說

若觀以下  第三釋經所說意趣  若觀

法身畢竟得生者  欲明十解以上菩薩

得少分見眞如法身  是故能得畢竟往

生  如上信成就發心中言以得少分見

法身故  此約相似見也  又復初地已

上菩薩  證見彼佛眞如法身  以之故

言畢竟得生  如楞伽經歎龍樹菩薩云

證得歡喜地  往生安樂國故  此中論

意約上輩人明畢竟生  非謂未見法身

不得往生也  住正定者  通論有三  一

者見道以上方名正定  約無漏道爲正

定故  二者十解以上名爲正定  住不

退住爲正定故  三者九品往生皆名正

定  依勝緣力得不退故  於中委悉  如

無量壽料簡中說

勸修分中在文有六  一者總結前說  二

者若有衆生以下  擧益勸修  三者假

使有人以下  信受福勝  四者其有衆生

以下  毁謗罪重  五者當知以下引證  六

者是故以下結勸  第二文中卽有二意

先正勸修  究竟以下示其勝利  此中二

句  初示所得果勝  後明能修人勝  第三

段中有二  先明一食之頃正思福勝  後

顯一日一夜修行功德無邊  第四段中

有四  先明毁謗罪重  是故以下第二試

勸  以深以下  第三釋罪重意  一切如

來以下  第四轉釋斷三寶種之意  餘之

文可見  一部之論有三分中  正辨論宗

竟在於前  此後一頌第三總結  於中上

半  結前五分  下之二句  □向六道

起信論疏卷下終

一 -- 七三二